Έκτακτο επίδομα για την ακρίβεια ενόψει Πάσχα – Αποφάσεις μέσα τον Μάρτιο\nΟι οριστικές αποφάσεις θα ληφθούν τον άλλο μήνα, με τον Μάρτιο να χαρακτηρίζεται κρίσιμος.\nΕπιβεβαίωσε ο κυβερνητικός εκπρόσωπος, Γιάννης Οικονόμου, τις σκέψεις της κυβέρνησης να δοθεί, ενόψει Πάσχα, ένα έκτακτο επίδομα σε ευάλωτα νοικοκυριά, όπως είχε γίνει και τα Χριστούγεννα.\nΜε την ακρίβεια να «γονατίζει» τα νοικοκυριά όλο και περισσότερο και τον πληθωρισμό να φτάνει σε ρεκόρ 25ετίας, στο 6,2%, η κυβέρνηση αναζητά λύσεις για να αντιμετωπιστεί η κρίση. Προκρίνεται η χορήγηση ενός έκτακτου εφάπαξ επιδόματος, κάτι που επιβεβαίωσε και ο Γιάννης Οικονόμου μιλώντας σήμερα στην τηλεόραση του ΣΚΑΙ.\n«Μιλάμε για κάτι που δεν θα είναι μέτρο μόνιμης στήριξης. Θα έχουν τη δική τους περίμετρο και στόχευση, όταν έχουμε κάτι να το πούμε, θα το πούμε μετρημένα», τόνισε ο κυβερνητικός εκπρόσωπος.\n«Τόσο το εύρος, όσο και το βάθος αυτής της στήριξης, είναι κάτι που προφανώς θέλουμε να έχει αποτέλεσμα. Άρα δεν θα είναι κάτι το οποίο θα είναι ασήμαντο, ούτε θα είναι επικοινωνιακού τύπου. Σχεδιάζουμε και θέλουμε να κάτι που θα έχει ουσιαστικό αποτύπωμα», πρόσθεσε ο Γιάννης Οικονόμου.


Porsche Online Sales: To πείραμα είχε επιτυχία! - CARSNEWS\nΤο πρόγραμμα ψηφιακών πωλήσεων της Porsche είχε μια ικανοποιητική πορεία στην γερμανική αγορά ώστε οι ιθύνοντες της εταιρίας να προχωρήσουν στην διεύρυνση της συγκεκριμένης υπηρεσίας και σε άλλες οκτώ χώρες. Συγκεκριμένα, στις αγορές της Ισπανίας, της Πορτογαλίας, της Ελβετίας, της Ιταλίας, της Γαλλίας, της Πολωνίας, της Εσθονίας και της Σλοβενίας.\nΣε αυτές τις χώρες τα επίσημα σημεία πώλησης και οι dealers προσφέρουν υπηρεσίες μέσα από την ψηφιακή τους πλατφόρμα, τόσο για καινούργια όσο και για μεταχειρισμένα μοντέλα. Βραχυπρόθεσμα η Porsche θα προχωρήσει στην ένταξη όλων των προϊόντων και των υπηρεσιών της σε αυτή την πλατφόρμα.\nΟ πελάτης αυτό που έχει να κάνει είναι να διαμορφώσει το μοντέλο που επιθυμεί και στη συνέχεια να ακολουθήσει τα βήματα προς την αγορά και μέχρι το τελικό στάδιο που είναι η παράδοση του αυτοκινήτου στο σπίτι του. Σύμφωνα με την Porsche, το 40% των διαδικτυακών αγοραστών από την Ιταλία είναι νέοι πελάτες, ενώ στα μεταχειρισμένα αυτοκίνητα το ποσοστό αυτό είναι στο 90%. Όσο για το μοντέλο που προτιμούν οι Ιταλοί, αυτό δεν είναι άλλο από την εμβληματική 911.\n«Τα νούμερα των πωλήσεων και τα θετικά σχόλια από τους πελάτες μας, αλλά και από τους αντιπροσώπους μας, είναι απόδειξη ότι έχουμε ακολουθήσει τον σωστό δρόμο για τις ψηφιακές πωλήσεις αυτοκινήτων και πως έχουμε σωστή διαδικτυακή στρατηγική πωλήσεών. Θα συνεχίσουμε στον ίδιο δρόμο το 2021 ξεκινώντας τις διαδικτυακές μας πωλήσεις σε επιπλέον χώρες και αγορές», δήλωσε η Barbara Frenkel, Αντιπρόεδρος Πωλήσεων Ευρώπης.\nAudi A2: Πώς “το αυτοκίνητο των 3,0 lt” δεν έγινε ποτέ εμπορική επιτυχία!


Natalia Popova, Cyprus Airways: Στόχος η απόκτηση μεριδίου αγοράς 15% στα δρομολόγια Κύπρου – Ελλάδας - Metaforespress\nΑρχικήΑΕΡΟΠΟΡΙΚΑNatalia Popova, Cyprus Airways: Στόχος η απόκτηση μεριδίου αγοράς 15% στα δρομολόγια Κύπρου – Ελλάδας\nNatalia Popova, Cyprus Airways: Στόχος η απόκτηση μεριδίου αγοράς 15% στα δρομολόγια Κύπρου – Ελλάδας\nΗ Cyprus Airways στοχεύει να αποκτήσει μερίδιο αγοράς 15% στα δρομολόγια Κύπρου – Ελλάδας, όπως αναφέρει, σε συνέντευξή της στο metaforespress.gr, η εμπορική διευθύντρια Natalia Popova.\nΗ (νέα) Cyprus Airways, η οποία ξεκίνησε πτήσεις τον Ιούνιο του 2017, ενισχύει τα δρομολόγιά της στην Ελλάδα, επιδιώκοντας να εδραιωθεί, εκ νέου, στην ελληνική αγορά.\n-Τι μερίδιο αγοράς προσδοκά να κατακτήσει η εταιρεία, με αφορμή την έναρξη πτήσεων Λάρνακα – Θεσσαλονίκη, αλλά και τις καθημερινές πτήσεις Λάρνακα – Αθήνα;\n-Η αεροπορική σύνδεση Κύπρου – Ελλάδας εξυπηρετείται από πολλές εταιρείες, ιδιαίτερα τα δρομολόγια Λάρνακα-Αθήνα και Λάρνακα- Θεσσαλονίκη. Στόχος είναι το μερίδιο αγοράς μας να φτάσει τουλάχιστον στο 15%.\n-Ποιο είναι το όραμα της εταιρείας για την ελληνική αεροπορική αγορά;\n-Οι Κυπριακές Αερογραμμές ήταν ένα ισχυρό εμπορικό σήμα στην ελληνική αγορά. Για αρκετά χρόνια ήταν η πρώτη επιλογή των Ελλήνων.\nΔυστυχώς, με την κατάρρευση των Κυπριακών Αερογραμμών το 2015, το εμπορικό σήμα χάθηκε. Οι «νέες» Κυπριακές Αερογραμμές επιδιώκουν να εδραιωθούν και πάλι στην ελληνική αγορά, ως μια εταιρεία που είναι αξιόπιστη, με υψηλά επίπεδα εξυπηρέτησης και μία από τις κορυφαίες επιλογές.\n-Κατά πόσο και με ποιον τρόπο επηρεάζει την Cyprus Airways η αναστολή εργασιών της Cobalt;\n-Καθώς δεν είχαμε πολλές κοινές αγορές με την Cobalt, η αναστολή των εργασιών της δεν μας επηρέασε σε μεγάλο βαθμό.\nΣίγουρα, μας δίνονται κάποιες ευκαιρίες από την προοπτική εισδοχής σε νέες αγορές.\n-Ποιοι είναι οι μακροπρόθεσμοι στόχοι της εταιρείας; Υπάρχουν βλέψεις για «άνοιγμα» σε νέες αγορές;\nΣτόχος μας είναι να δημιουργήσουμε μια ισχυρή αεροπορική εταιρεία που θα προσφέρει πολλαπλές και ενδιαφέρουσες επιλογές στους Κύπριους, καθώς επίσης να συμβάλει στην αύξηση της ζήτησης του εισερχόμενου τουρισμού και να καθιερώσουμε την Κύπρο ως διαμετακομιστικό σταθμό.\nΠαρακολουθούμε συνεχώς το πτητικό μας πρόγραμμα και αξιολογούμε τις ευκαιρίες που μας δίνονται για εισαγωγή νέων δρομολογίων που θα μπορούσαν να αποτελέσουν μέρος της στρατηγικής μας ανάπτυξης.\n-Πως εκτιμάτε ότι θα διαμορφωθεί η αεροπορική αγορά τα επόμενα χρόνια;\n-Ο τομέας αυτός αντιμετωπίζει μεγάλες προκλήσεις, όπως η αυξημένη διαθεσιμότητα θέσεων, οι αυξανόμενες τιμές των καυσίμων και ο μεγάλος ανταγωνισμός.\nΟι αρχές μπορούν να βοηθήσουν τον τομέα, εξασφαλίζοντας «ίσους όρους ανταγωνισμού», μειώνοντας το κόστος υπηρεσιών για τις αεροπορικές εταιρείες και, προωθώντας νέους προορισμούς. Στα επόμενα χρόνια, μόνο οι πιο ικανές και καλά οργανωμένες αερογραμμές, θα επιβιώσουν.\nΑποζημίωση 858.520 ευρώ εγκρίθηκε...\nΈτσι θα είναι το νέο αεροδρόμιο στ...


Παίρνει το δρόμο της επιστροφής - Match.cy\nSliderΠαίρνει το δρόμο της επιστροφής\nΠαίρνει το δρόμο της επιστροφής\n8 July, 2021, 8:30 AM\nΤο δρόμο της επιστροφής στην Κύπρο, παίρνει τα ξημερώματα της Παρασκευής η αποστολή της Ομόνοιας από την Πολωνία. Το βασικό στάδιο της προετοιμασίας ολοκληρώνεται σήμερα με διπλή προπόνηση και ακολούθως όσοι μπορούν να ταξιδέψουν θα μπουν στο αεροπλάνο για επιστροφή στο νησί μας.\nΚαι γράφουμε όσοι μπορούν να ταξιδέψουν γιατί όσοι έχουν νοσήσει με κορονοϊό θα παραμείνουν στην Πολωνία και με τη συμπλήρωση δέκα ημερών (αυτό προνοεί το υγειονομικό πρωτόκολλο) θα μπορούν να ταξιδέψουν. Στην Πολωνία μαζί με τους ποδοσφαιριστές που έχουν προσβληθεί από τον κορονοϊό θα παραμείνουν και μέλη του τεχνικού επιτελείου και λογικά την ερχόμενη Τρίτη όλοι μαζί θα βρίσκονται στην Κύπρο. Αυτό συνεπάγεται ότι για το παιχνίδι του Σούπερ Καπ με την Ανόρθωση θα είναι απόντες.\nΣτην Ομόνοια δεν ήθελαν σε καμία περίπτωση να μπουν σε αυτή την περιπέτεια αλλά θα πρέπει να μάθουν να ζουν με αυτό. Ήδη και από την περσινή χρονιά οι «πράσινοι» είχαν αντιμετωπίσει τα ίδια περιστατικά έτσι γνωρίζουν το τι θα πρέπει να πράξουν.\nΠροηγούμενο άρθροΜετακινήσεις τέλος\nΕπόμενο άρθροΈτοιμη για το νέο τεστ


Το Εθνικό Πρόγραμμα Προσυμπτωματικού Συστηματικού Ελέγχου για τον Καρκίνο: «Σπύρος Δοξιάδης» - Πανελλήνιο Συνέδριο 2021 για τα οικονομικά και τις πολιτικές της Υγείας\nΤο πλαίσιο της συνεδρίας έθεσε ο συντονιστής κ. Γιάννης Κυριόπουλος, και μίλησε για την πρόσφατη υιοθέτηση διάταξης νόμου που αφορά στο Εθνικό Πρόγραμμα Πρόληψης με την επωνυμία «Σπύρος Δοξιάδης» και περιλαμβάνει τρία μεγάλα προγράμματα εξαιρετικής σημασίας για τον Καρκίνο, τρεις περιοχές που έχουν ιδιαίτερη ιατρική, επιδημιολογική και κοινωνική σημασία.\nΟ Γενικός Γραμματέας Δημόσιας Υγείας Υπουργείου Υγείας Καθηγητής κ. Παναγιώτης Πρεζεράκος ξεκίνησε την ομιλία του λέγοντας ότι το πρόγραμμα του Προσυμπτωματικού Ελέγχου για τον Καρκίνο «Σπύρος Δοξιάδης» περιλήφθηκε στην ψήφιση του σχετικού νομοσχεδίου, βγάζοντας την Ελλάδα από τις ελάχιστες χώρες του βορείου ημισφαιρίου που δεν έχουν οργανωμένο πρόγραμμα προσυμπτωματικού ελέγχου.\nΤο νομοσχέδιο ψηφίστηκε τον Μάρτιο του 2020, ακριβώς στην αρχή της πανδημίας, ανατρέποντας τον σχεδιασμό, και στρέφοντας την προσοχή της ηγεσίας της δημόσιας υγείας στη διαχείριση της πανδημίας. Αν και ο χρόνος που αφιερώθηκε σε αυτό ήταν λίγος, το νομοσχέδιο καταρτίστηκε και παρουσιάστηκε στο Επιτροπή Κοινωνικών Υποθέσεων της Βουλής, όπου αναλύθηκε το 5ετές Εθνικό Σχέδιο Δράσεων Δημόσιας Υγείας 2021-2025.\nΠρώτο μεγάλο θέμα σχετικά με το πρόγραμμα είναι η αναζήτηση πόρων χρηματοδότησης του φιλόδοξου αυτού σχεδίου δράσεων Δημόσιας Υγείας, ειδικότερα από το πρόγραμμα δημοσίων επενδύσεων και από το Ταμείο Ανάκαμψης και Ανθεκτικότητας, από το ΕΣΠΑ 2014-2021 και από επόμενο ΕΣΠΑ 2021-2027.\nΤο Εθνικό Πρόγραμμα Πρόληψης «Σπύρος Δοξιάδης» έχει 4 άξονες, είπε ο κ. Πρεζεράκος: πρωτογενούς, δευτερογενούς και τριτογενούς πρόληψης, εκσυγχρονισμού και μεταρρύθμισης του Συστήματος Δημόσιας Υγείας. Η πρόληψη είναι ο φτωχός συγγενής του συστήματος δημόσιας υγείας, είπε ο ομιλητής, καθώς το όλο σύστημα είναι «νοσοκομειοκεντρικό», και ενώ επιχειρείται εδώ και αρκετά χρόνια η αναβάθμισή του, ο χαρακτήρας του αυτός παραμένει.\nΗ χρηματοδότηση του προγράμματος «Σπύρος Δοξιάδης» προκύπτει από το Ταμείο Ανάκαμψης και βρίσκεται ήδη στα ταμεία της χώρας, και το 100% του κόστους των προληπτικών εξετάσεων θα καλυφθεί από τη χρηματοδότηση της Ε.Ε. Τα ποσά έχουν αποσταλεί προς έγκριση, έχουν τεθεί προτεραιότητες έτσι ώστε να μεταφέρονται τα ανάλογα ποσά στους ανάλογους άξονες, διευκρίνισε ο κ. Πρεζεράκος. Σχολίασε πως η γνωστή γραφειοκρατία του δημοσίου τομέα αποτελεί το μόνο αρνητικό σημείο για τη διαχείριση του προγράμματος στο πλαίσιο των διαδικασιών χρηματοδότησης και ελέγχου από το Ταμείο Ανάκαμψης.\nΟ νόμος 4675, πέραν της νομοθέτησης του Προγράμματος «Σπύρος Δοξιάδης», προέβλεπε την δημιουργία κάποιων συλλογικών οργάνων με κορυφαίο την Επιτροπή Δημόσιας Υγείας, ένα πολυμελές συλλογικό όργανο που αποτελείται από έγκριτους επιστήμονες, εκπροσώπους φορέων της δημόσιας υγείας, αλλά και ενώσεις ασθενών.\nΗ διαχείριση του προγράμματος γίνεται από τις Βρυξέλλες, με συμβολή επιστημόνων διεθνούς επιπέδου, οι οποίοι έχουν καταγράψει την κατάσταση της δημόσιας υγείας της χώρας και τα προβλήματα λειτουργίας, αποτυπώνοντας μια ζοφερή εικόνα, είπε ο ομιλητής. Διαμορφώθηκαν βάσει των παραπάνω τα παραδοτέα λειτουργικής και οργανωτικής αναδιαμόρφωσης των υπηρεσιών δημόσιας υγείας.\nΣτρατηγικός στόχος του προγράμματος είναι η ύπαρξη συνάφειας με το flagship 4 για την επίτευξη προληπτικών εξετάσεων για τον καρκίνο στο 90% του πληθυσμού που το δικαιούται. Ο παραπάνω στόχος αφορά προληπτικές εξετάσεις σε ορισμένους τύπους καρκίνου, που η κάθε χώρα αποφασίζει, και φαίνεται εφικτός για την Ελλάδα, καθώς πάνω από το 90% του πληθυσμού διαθέτει ΑΜΚΑ.\nΟ κ. Πρεζεράκος αναφέρθηκε ειδικότερα στην υλοποίηση του Προγράμματος Προσυμπτωματικού Ελέγχου για τον καρκίνο του μαστού, το οποίο περιλαμβάνει συγκεκριμένα στάδια: εισήγηση της ΕΕΔΥ και ΚΥΑ για τους όρους συμμετοχής των γυναικών στο πρόγραμμα, τον προσδιορισμό των φορέων που το υλοποιούν, την επικαιροποίηση του προγράμματος ανά τακτά διαστήματα, και τον καθορισμό του επιπέδου αποδεκτής συμμετοχής στο πρόγραμμα. Τέλος, η εφαρμογή του προγράμματος έγκειται στη συνεχή παρακολούθησή του και στη δημιουργία βάσης δεδομένων της χώρας, για την υποστήριξη του ψηφιακού ιατρικού φακέλου των ασθενών.\nΣτόχος, είπε ο ομιλητής, είναι η σύνταξη των κατευθυντήριων γραμμών για άτομα τα οποία νοσούν, η οργάνωση των δομών υγείας που θα πρέπει να υποδεχτούν το κύμα νοσούντων που βρέθηκαν λόγω του screening και είναι πέραν της αναμενόμενης ροής ασθενών. Για ένα διάστημα αυξάνεται ο επιπολασμός, εξήγησε ο κ. Πρεζεράκος, ο οποίος αναμένεται να εξισορροπηθεί σε μερικά χρόνια.\nΟ κ. Κυριόπουλος ευχαρίστησε τον Γενικό Γραμματέα για την περιεκτική, αλλά πλήρη έκθεση του σχεδίου «Σπύρος Δοξιάδης» που οδηγεί στη συνειδητοποίηση ότι και οι κλινικοί γιατροί αλλά και οι λειτουργοί της Δημόσιας Υγείας έχουν πολλή δουλειά για την υλοποίησή του. Δεν πρόκειται απλώς για εξετάσεις, δεν καταγράφονται μόνο τα δεδομένα, αλλά πρόκειται για ένα πρόγραμμα με συγκεκριμένο επιτελείο για την παρέμβαση στην πορεία του προγράμματος, με στόχο την μεγιστοποίηση της ωφέλειας του. Είναι πολύ καλή η στιγμή για το σύστημα Δημόσιας Υγείας, είπε ο καθηγητής, και εξέφρασε την ευχή όλοι να συμβάλουν, να το εμπλουτίσουν και να το υποστηρίξουν.\nΣτη συνέχεια τον λόγο πήρε ο κ. Θεόδωρος Σεργεντάνης, Δρ Επιδημιολογίας, της Ιατρικής Σχολής Ε.Κ.Π.Α. για να μιλήσει με θέμα τον «Πληθυσμιακό προσυμπτωματικό έλεγχο (screening) για τον καρκίνο στην Ελλάδα και συγκριτική θεώρηση με τις διεθνείς πρακτικές».\nΟ κ. Σεργεντάνης αναφέρθηκε σε δύο πρόσφατες μελέτες για τα οφέλη του προσυμπτωματικού ελέγχου: πρώτον, στη μελέτη της ομάδας που έδειξε ότι το screening είναι εξαιρετικά ωφέλιμο, καθώς ελαττώνει κατά 50% τη θνησιμότητα από τον καρκίνο του μαστού, η οποία μάλιστα βραβεύθηκε από το περιοδικό Radiology της Αμερικανικής Εταιρίας Ακτινολογίας. Δεύτερον, σε μελέτη από το πανεπιστήμιο της Ουψάλα, που διενεργήθηκε σε 550.000 γυναίκες που παρακολουθήθηκαν επί 24 χρόνια, η οποία καταδεικνύει την κατά 50% ελάττωση της θνησιμότητας, κρούοντας τον κώδωνα του κινδύνου να μην χαθεί ούτε μία εξέταση screening.\nΚατόπιν, ο κ. Σεργεντάνης ανέφερε στοιχεία εμφάνισης και θνησιμότητας ανά φύλο για διάφορες μορφές καρκίνου, για παράδειγμα, σύμφωνα με τα δεδομένα μία στις 8 γυναίκες θα αναπτύξει καρκίνο του μαστού, ενώ μία στις 38 θα πεθάνει από αυτόν. Η σημασία του screening είναι μεγάλη, τόνισε, δεδομένου ότι η θεραπευτική, παρά τις πολύ μεγάλες προόδους, έχει όρια ως καταδεικνύεται από τις χρονικές μεταβολές της 5ετούς επιβίωσης.\nΣτην Ελλάδα, συνέχισε ο ομιλητής, σύμφωνα με τις εκτιμήσεις, στους άνδρες εμφανίζεται πρώτος ο καρκίνος του πνεύμονος, ακολουθεί ο καρκίνος του προστάτου και έπειτα ο καρκίνος της ουροδόχου κύστεως. Στις γυναίκες ο καρκίνος του μαστού ακολουθείται από τον καρκίνο του παχέος εντέρου, του πνεύμονος, του ενδομητρίου κι έπειτα του παγκρέατος. Σε διάφορες δυτικοευρωπαϊκές χώρες ο καρκίνος εκτοπίζει τους θανάτους από τα καρδιαγγειακά νοσήματα, γεγονός που δείχνει ότι πρόκειται για ένα ζήτημα μείζονος και ολοένα αυξανόμενης σημασίας για τη δημόσια υγεία.\nΗ βελτιωμένη ιατρική περίθαλψη και οι πολιτικές δημόσιας υγείας, τόνισε ο κ. Σεργεντάνης, έχουν οδηγήσει σε μείωση και στον έλεγχο λοιμωδών νοσημάτων που αποτελούσαν τα βασικά αίτια θανάτου στο παρελθόν. Επιπλέον, η διαχρονική αύξηση του προσδόκιμου ζωής και η αύξηση του ποσοστού γήρανσης του πληθυσμού καθιστούν τον καρκίνο μείζον πρόβλημα της δημόσιας υγείας, δεδομένου ότι είναι συχνότερος σε μεγαλύτερες ηλικίες. Σύμφωνα με δημοσίευση της AACR, η αύξηση του καρκίνου, αλλά και του αριθμού των θανάτων έως το 2035 είναι σαφής, πρόσθεσε.\nΌσον αφορά την πρόληψη, η πρωτογενής πρόληψη είναι ωφέλιμη πάνω από το 50% σύμφωνα με μελέτες, ανέφερε ο ομιλητής. Το καλύτερο παράδειγμα αποτελεί η διακοπή του καπνίσματος, με την οποία επιτυγχάνεται μείωση του κινδύνου εμφάνισης καρκίνου κατά το 1/3. Αντίστοιχα, η άσκηση και σωματική δραστηριότητα, η υιοθέτηση υγιεινού τρόπου διατροφής και διαβίωσης, η μείωση του αλκοόλ και του βάρους μειώνουν τα ποσοστά εμφάνισης καρκίνου.\nΗ δευτερογενής πρόληψη είναι ιδιαιτέρως σημαντική, όταν εφαρμόζεται το screening, και παρότι, όπως προειδοποίησε ο προηγούμενος ομιλητής, τα περιστατικά αρχικά αυξάνονται, ομαλοποιούνται προς τα κάτω αργότερα. Κι αυτό, πρόσθεσε, φαίνεται και στον καρκίνο του μαστού και στον καρκίνο του προστάτη.\nΤα προγράμματα screening γίνονται σε όλες τις Ευρωπαϊκές χώρες, ενώ η Ελλάδα, η Βουλγαρία και η Σλοβακία δεν διαθέτουν τέτοιο πρόγραμμα, επισήμανε ο κ. Σεργεντάνης. Έτσι, οι χώρες που διαθέτουν προγράμματα προσυμπτωματικού ελέγχου παρακολουθούν γυναίκες σε ένα μεγάλο εύρος ηλικίας, έχουν στοιχεία που λείπουν από τη χώρα μας μέχρι τώρα, για έναν τόσο σημαντικό καρκίνο όπως είναι αυτός του μαστού. Εν κατακλείδι, και αποδεδειγμένα -τόνισε ο ομιλητής- το screening μειώνει τη θνησιμότητα και τη νοσηρότητα, βελτιώνει την αποτελεσματικότητα της χημειοθεραπείας, εν γένει συντείνει στη βελτίωση της ποιότητας ζωής των ασθενών.\nΑν δούμε το προφίλ υγείας στην Ελλάδα, πρόσθεσε ο ομιλητής, προσυμπτωματικός έλεγχος για τον καρκίνο δεν είναι συστηματικός και η προσφυγή σε αυτόν επηρεάζεται από το μορφωτικό και το κοινωνικο-οικονομικό επίπεδο. Ελλείψει οργανωμένων προγραμμάτων οδηγούμαστε σε ανισότητες σε επίπεδο προληπτικού ελέγχου. Οι θεραπεύσιμοι καρκίνοι (μαστού, τραχήλου) αντιπροσωπεύουν το 25% των θανάτων από θεραπεύσιμες αιτίες. Τίθεται, επομένως, ζήτημα ισότιμης πρόσβασης στο σύστημα υγείας κατέληξε ο κ. Σεργεντάνης.\nΗ δημιουργία του Εθνικού Μητρώου Καρκίνου, συμπλήρωσε ο ομιλητής, θα πρέπει να γίνει άμεση προτεραιότητα, καθώς έτσι θα συλλέγονται αξιόπιστα στοιχεία, θα καταγράφονται τα δεδομένα, θα ελέγχονται τα επόμενα βήματα στην παρακολούθηση. Στην Ελλάδα, έχουν γίνει αποσπασματικές προσπάθειες στο παρελθόν, οι οποίες δεν μπορούν να γεμίσουν το κενό του προγράμματος πρόληψης που σε άλλες χώρες «τρέχει» εδώ και δεκαετίες.\nΤο Δημόσιο σύστημα Υγείας σε συνεργασία με οργανώσεις ασθενών, μεταξύ άλλων, πρέπει να βοηθήσουν το κοινό να εμπιστευτεί το screening, υποστήριξε ο ομιλητής. Ωστόσο, εμπόδια στην πρόληψη αποτελούν οι αναμονές ετών για κολονοσκοπήσεις, γαστροσκοπήσεις και ανάλογες εξετάσεις.\nΚαταλήγοντας, ο κ. Σεργεντάνης σχολίασε πως η διετής εμπειρία της πανδημίας, μείωσε ακόμη περισσότερο τις εξετάσεις screening και μένει να δούμε στο μέλλον πώς επηρεάστηκε η θνητότητα. Περιμένουμε τις εξελίξεις αναφορικά με το σχέδιο πρόληψης, το Εθνικό Μητρώο Καρκίνου, που είναι ύψιστης σημασίας, συμμαχίες του δημοσίου με διάφορους φορείς, αλλά και καλλιέργεια της κοινωνικής εμπιστοσύνης.\nΤην επόμενη ομιλία απηύθυνε ο Καθηγητής Μαιευτικής-Γυναικολογίας Α.Π.Θ., Πρόεδρος της Ελληνικής HPV Εταιρείας Θεόδωρος Αγοραστός, η συμβολή του οποίου στο θέμα του προσυμπτωματικού ελέγχου του καρκίνου είναι εξαιρετική όλα αυτά τα χρόνια. Ο κ. Αγοραστός, πρωτοστατεί στη συμμαχία για την αντιμετώπιση του καρκίνου του τραχήλου της μήτρας στην οποία μετέχουν 125 επιστημονικοί φορείς, κι η προσπάθεια του εστιάζεται στην εισαγωγή του HPV DNA test, νέας τεχνολογίας με καλύτερη σχέση κόστους – χρησιμότητας, αλλά και εξοικονομήσεις από τις δαπάνες υγείας. Επίσης, πρωτοστατεί στον εμβολιασμό κατά του HPV των κοριτσιών, γυναικών και των αγοριών αν οι συνθήκες το επιτρέψουν, πρόσθεσε ο κ. Κυριόπουλος στην εισαγωγή του.\nΟ κ. Αγοραστός, ξεκινώντας την ομιλία του, ανέφερε τα λόγια του γενικού διευθυντή του Π.Ο.Υ., ο οποίος δήλωσε ότι είναι η πρώτη φορά που μπορεί η διεθνής ιατρική κοινότητα να εξαλείψει εντελώς έναν καρκίνο. Επιπλέον, ο HPV, δεν προκαλεί μόνο τον καρκίνο του τραχήλου της μήτρας αλλά και έξι ακόμη διαφορετικούς καρκίνους σε άνδρες και γυναίκες, ενώ με τον ιό αυτό σχετίζονται το 5-7% των καρκίνων.\nΣύμφωνα με δημοσιευμένα στοιχεία του Π.Ο.Υ., είπε ο κ. Αγοραστός, η Ελλάδα τα τελευταία 30-40 χρόνια παρουσιάζει στασιμότητα στη θνησιμότητα, γεγονός που δείχνει ότι η πρακτική που εφαρμόζουμε δεν είναι αποτελεσματική. Όσον αφορά στην εναρμόνιση προς τις συστάσεις των διεθνών οργανισμών, η Ελλάδα βρίσκεται μόλις στη μέση, ενώ θα μπορούσε να τα καταφέρει καλύτερα, επισήμανε ο ομιλητής. Το 2025 προμηνύεται οι καρκίνοι του τραχήλου της μήτρας να είναι περισσότεροι από ό,τι σήμερα, συμπλήρωσε.\nΑπό το 1970, έχουμε στη διάθεσή μας δύο πρωτοποριακά όπλα από τον Γερμανό καθηγητή που συνέδεσε την παρουσία του ιού των θηλωμάτων HPV με την καρκινογένεση στον πρωκτό, στο αιδοίο και στο στόμα, και τα όπλα αυτά είναι το εμβόλιο HPV, το πρώτο εμβόλιο κατά του καρκίνου, και το HPV DNA test, το πρώτο μοριακό τεστ για τον πληθυσμό.\nΤον Μάιο 2018, ο Γενικός Διευθυντής του Π.Ο.Υ. έκανε έκκληση προς όλες τις χώρες του οργανισμού (194) να ακολουθήσουν την στρατηγική που προτείνει, σύμφωνα με την οποία μπορεί να εξαλειφθεί ο καρκίνος του τραχήλου της μήτρας παγκοσμίως, εντός 100 ετών, αν η στρατηγική αυτή τηρηθεί για την επόμενη δεκαετία. Πρόκειται για τη στρατηγική 90%, 70%, 90%, που σημαίνει:\nΤα επόμενα 30 χρόνια να εμβολιαστεί το 90% των κοριτσιών <15 ετών\nΤο 70% των γυναικών 35 και 45 ετών να έχουν κάνει το HPV DNA test\nΤο 90% των γυναικών που έχουν προσβληθεί ή έχουν προκαρκινικές αλλοιώσεις να κάνουν τη σωστή θεραπεία.\nΑν λοιπόν, επισήμανε ο κ. Αγοραστός, εντός των επόμενων 10 ετών επιτευχθούν οι παραπάνω στόχοι, τότε η ανθρωπότητα πλησιάζει στην εξάλειψη αυτών των καρκίνων τις επόμενες 10ετίες. Οι παραπάνω στρατηγικές έχουν ελεγχθεί ως προς την οικονομική αποτελεσματικότητα και την εξοικονόμηση πόρων, πρόσθεσε.\nΠαγκόσμιοι φορείς συστρατεύονται με τον Π.Ο.Υ. και επισημαίνουν ότι κάθε χώρα μπορεί να εξαλείψει τον HPV αν ακολουθήσει τις ακόλουθες τέσσερις οδηγίες: να εμβολιάσει τον πληθυσμό ανεξαρτήτως φύλου, να διενεργεί HPV DNA test σε τακτά διαστήματα, αντί του τεστ PAP, να χορηγεί θεραπεία κατάλληλη για τον καρκίνο που οφείλεται στον HPV και να ενημερώσει τον πληθυσμό για τις συνέπειες του HPV. Το 2021 ανακοινώθηκε πρόγραμμα από την Ευρωπαϊκή Επιτροπή που επαναλαμβάνει τις 3 οδηγίες του Π.Ο.Υ. για την πρόληψη του καρκίνου του τραχήλου της μήτρας.\nΜελέτες από χώρες όπως η Σουηδία και η Μ. Βρετανία αποδεικνύουν μείωση έως και 90% στον καρκίνο του τραχήλου της μήτρας χάρη στον εμβολιασμό του 90% κοριτσιών και γυναικών. Επίσης, στοιχεία από την Ολλανδία δείχνουν ότι τα οφέλη από το μοριακό τεστ είναι σαφώς μεγαλύτερα από αυτά του τεστ ΠΑΠ, ενώ φαίνεται ότι ο συνδυασμός των 2 τεστ δεν αποδίδει περισσότερο. Αντίθετα, ο συνδυασμός εμβολιασμού και μοριακού HPV DNA test προσφέρει συγκλονιστική προστασία έως και 98%, υπογράμμισε ο κ. Αγοραστός.\nΤα στοιχεία για την Ελλάδα, σχολίασε ο ομιλητής, δείχνουν ότι η ενημέρωση είναι ανεπαρκής, ο εμβολιασμός χαμηλός <45% -ποσοστό που η πανδημία τείνει να μειώσει σε 35-40. Δεν αρκεί να εντάξει μια χώρα τον εμβολιασμό, αλλά σημαντική είναι η εμβολιαστική κάλυψη που θα επιτύχει, παρατήρησε.\nΟ προσυμπτωματικός έλεγχος στη χώρα μας είναι ανεπαρκής, γίνεται μόνο ευκαιριακό screening από το 2017, και η Ελλάδα είναι η μόνη χώρα που δεν έχει να δείξει πρόοδο στον προσυμπτωματικό έλεγχο. Ωστόσο, από 1/11/2018 ορίζεται νομοθετικά, για την πρόληψη του καρκίνου του τραχήλου της μήτρας, η διενέργεια τεστ ΠΑΠ κάθε χρόνο από την έναρξη της σεξουαλικής ζωής ή κάθε 5 χρόνια μοριακό HPV DNA test, από τα 21 έως τα 60 έτη. Είναι θεσμοθετημένο, όμως δεν εφαρμόζεται, παρατήρησε ο κ. Αγοραστός. Επίσης, με βάση τα αποτελέσματα πρόσφατης μελέτης στον Ελλαδικό χώρο, αποδεικνύεται η οικονομική αποτελεσματικότητα του προσυμπτωματικού ελέγχου. Για τους λόγους αυτούς, υποβλήθηκε αίτημα στην ελληνική πολιτεία από 125 φορείς να εναρμονιστεί με τις παγκόσμιες οδηγίες. Το αίτημα αφορά στον εμβολιασμό με επέκταση στα αγόρια, ευρύτερη ενημέρωσης και επέκταση του εμβολιασμού σε άτομα >18 ετών, χωρίς να ανήκουν σε ομάδες υψηλού κινδύνου με έξοδα του εμβολιαζόμενου.\nΚλείνοντας την ομιλία του, ο κ. Αγοραστός παρουσίασε την εικόνα που θα έχει στο μέλλον ο εμβολιασμός έναντι του HPV, που θα πρέπει να ξεκινά από την ηλικία των 9-11 ετών και να συνεχίζεται πλέον έως και τα 45 έτη. Επιπλέον, θα προβλέπονται μοριακά τεστ μεταξύ 25 και 69 ετών, ανά 5ετία. Με 7 μοριακά τεστ στη ζωή μιας γυναίκας η πρόληψη καλύπτεται, επισήμανε. Πολλές χώρες ενέταξαν τα βήματα αυτά στον προγραμματισμό του προσυμπτωματικού ελέγχου και θα εξαλείψουν τον ιό σε κάποια χρόνια. «Το 90-70-90 είναι στόχος που μπορούμε να πετύχουμε. Το ερώτημα είναι -είπε ο κ. Αγοραστός- η Ελλάδα πού θέλουμε να είναι; Έχουμε τα μέσα, χρειάζεται η εφαρμογή τους», κατέληξε.\nΩς επίλογο στην ομιλία του κ. Αγοραστού, ο κ. Κυριόπουλος σχολίασε ότι είναι προφανές πως χρειάζεται ισχυρή πολιτική δέσμευση, και επισήμανε ότι ο δρόμος αυτός έχει ανοίξει. Ταυτόχρονα απαιτείται τεκμηριωμένη εκπαίδευση, κινητοποίηση των επαγγελματιών υγείας, των γιατρών πρώτης επαφής ώστε αυτό το εγχείρημα, εντασσόμενο στο πρόγραμμα «Σπύρος Δοξιάδης» να έχει αποτελέσματα είναι εφικτά, όπως η διεθνής κοινότητα κι οι διεθνείς οργανισμοί έχουν αναφέρει.\nΤελευταίος έλαβε τον λόγο ο κ. Βασίλης Μπαρμπούνης, Παθολόγος-Ογκολόγος, Διευθυντής Γ’ Ογκολογικής Κλινικής, Νοσοκομείο Metropolitan, ο οποίος προσέγγισε το θέμα από την πλευρά της ειδικότητάς του, ως ογκολόγος.\nΟ ομιλητής περιέγραψε εν συντομία τα χαρακτηριστικά της πρωτογενούς πρόληψης (δηλαδή, όλα τα μέτρα για να μην εμφανιστεί η πάθηση), της δευτερογενούς (που αφορά την έγκαιρη διάγνωση της πάθησης, εστιάζεται στην καταστολή των παθογενετικών μηχανισμών και στη μη εμφάνιση των κλινικών εκδηλώσεων της πάθησης) και τέλος, της τριτογενούς πρόληψης, η οποία προσπαθεί να μειώσει επιπλοκές και τη σοβαρότητα των συνεπειών της πάθησης.\nΣτην δευτερογενή πρόληψη ο προσυμπτωματικός έλεγχος γίνεται στον υγιή πληθυσμό, επισήμανε ο κ. Μπαρμπούνης, ώστε να εντοπίζονται τα άτομα που πάσχουν, χωρίς να το γνωρίζουν και εφαρμόζεται στις περιπτώσεις που η πρώιμη διάγνωση της νόσου βοηθά στη θεραπεία ή στην καταστολή της. Ειδικότερα στον καρκίνο του μαστού, καθώς η επιβίωση είναι ανάλογη του σταδίου στο οποίο βρίσκεται, η μαστογραφία και ο υπέρηχος έχουν μειώσει σημαντικά τη θνησιμότητα, με προϋπόθεση να γίνει πρώιμη διάγνωση και συμπληρωματικές θεραπείες, συμπλήρωσε.\nΣτη χώρα μας ο καρκίνος όλων των ηλικιών, φύλων και ειδών αναμένεται να αυξάνεται μέχρι το 2040 χωρίς καμία κάμψη. Ωστόσο, στοιχεία από τις ΗΠΑ αναφέρουν ότι εκταμιεύονται 87,8 δισεκατομμύρια από τον προϋπολογισμό της δημόσιας υγείας για θεραπείες του καρκίνου και ό,τι σχετίζεται με αυτόν. Εξετάζοντας τις πηγές χρηματοδότησης των θεραπειών, το μεγαλύτερο ποσοστό προέρχεται είτε από το δημόσιο είτε από ιδιωτικούς φορείς, αλλά και η δαπάνη «out-of-pocket» δεν είναι ευκαταφρόνητη. Από τις δαπάνες αυτές, 12% θα δοθούν στα φάρμακα, ενώ για τη νοσηλεία δίνεται η μερίδα του λέοντος, κοντά στο 85%.\nΤο Εθνικό Σχέδιο Δράσης «Σπύρος Δοξιάδης» αφορά στον καρκίνο του μαστού, του τραχήλου μήτρας και του παχέος εντέρου και με βάση το Σχέδιο αυξάνεται το ποσοστό υλοποίησης διαγνωστικών εξετάσεων και η διενέργεια δωρεάν προληπτικών εξετάσεων, σε διάφορες ηλικιακές ομάδες και επίπεδα. Το Πενταετές Σχέδιο Δημόσιας Υγείας 2021-2025, Εθνικό Πρόγραμμα Πρόληψης «Σπύρος Δοξιάδης» δείχνει ότι και στη χώρα μας αρχίζουν τα πράγματα να βελτιώνονται, σχολίασε ο κ. Μπαρμπούνης.\nΣτη συνέχεια ο ομιλητής παρέθεσε τους στρατηγικούς στόχους του εθνικού προγράμματος πρόληψης, που είναι:\nΗ πρωτογενής πρόληψη, δηλ. οι ενέργειες που στοχεύουν στην μείωση της συχνότητας νοσημάτων, αναπηριών ή βλαβών πριν την εμφάνιση τους\nΣε επίπεδο δευτερογενούς πρόληψης, οι παρεμβάσεις πρώιμης ανίχνευσης υπάρχουσας, αλλά όχι κλινικά ορατής νόσου\nΗ τριτογενής πρόληψη, με παρεμβάσεις που στοχεύουν στην πρόληψη της ανικανότητας, της αποκατάστασης των βλαβών, η πρόληψη υποτροπών με στόχο την βελτίωση της λειτουργικής ικανότητας, της ποιότητας ζωής και του προσδόκιμου επιβίωσης.\nΟ λειτουργικός εκσυγχρονισμός του συστήματος Δημόσιας Υγείας\nΕπί του πρακτέου, είπε ο ομιλητής, στη δευτερογενή πρόληψη ορίζεται σαφέστερα η διενέργεια δωρεάν εξετάσεων για τους καρκίνους μαστού, τραχήλου μήτρας και παχέος εντέρου, ανά ηλικιακή ομάδα με συγκεκριμένη συχνότητα.\n«Κάτι κινείται», είπε χαρακτηριστικά ο κ Μπαρμπούνης, η επιστήμη προχωρά και έχουμε στη διάθεσή μας στοιχεία για την κληρονομική και για την οικογενή προδιάθεση, καθώς και πολλά γονίδια που δημιουργούν κληρονομούμενα σύνδρομα. Παρατήρησε πως πρέπει να οργανωθεί η μέθοδος ανίχνευσης αυτών των μεταλλάξεων, όπως προσδιορίζεται το DNA του HPV, για να γίνεται δυνατή η έγκαιρη πρόβλεψη της εξέλιξής του. Αν και είναι αδύνατον να ελεγχθεί όλος ο πληθυσμός, υπάρχουν μοντέλα που κατευθύνουν τον έλεγχο, είπε. Ο ομιλητής επισήμανε ότι όλα τα παραπάνω αποτελούν δείγματα της ταχείας εξέλιξης της επιστήμης, ωστόσο στη χώρα μας υπάρχει κίνδυνος να χαθεί ο βηματισμός και οι εξελίξεις να ξεφύγουν.\nΟ κ. Μπαρμπούνης επισήμανε μια σειρά από αποτυχίες στη διαχείριση της πρόληψης του καρκίνου μέχρι σήμερα στη χώρα, που οφείλονται στην περιπλοκότητα των απαραίτητων συστημάτων, και βέβαια στη γραφειοκρατία. Υπάρχει τεχνογνωσία στον διεθνή χώρο από την οποία μπορούμε να επωφεληθούμε, αλλά χρειάζεται και η συνεργασία μεταξύ ρυθμιστικών αρχών της πολιτείας, του ιδιωτικού τομέα, των ογκολογικών κέντρων και αντικαρκινικών νοσοκομείων, της φαρμακοβιομηχανίας, των συλλόγων ασθενών και των επιστημονικών φορέων.\nΑναφέροντας μια σειρά ενεργειών ή δράσεων που δεν έχουν υλοποιηθεί, ο κ. Μπαρμπούνης προέτρεψε να εστιαστεί η προσοχή σε αυτές, με πρώτο παράδειγμα το Εθνικό Ινστιτούτο Νεοπλασιών που έχει νομοθετηθεί από το 2019, αλλά δεν έχει προχωρήσει. Άλλες εκκρεμότητες περιλαμβάνουν τον ηλεκτρονικό φάκελο ογκολογικού ασθενή, ο καθορισμός της συνταγογράφησης με βάση τα διαγνωστικά και θεραπευτικά πρωτόκολλα, η αποζημίωση βιοδεικτών, η επίλυση του προβλήματος της καθυστερημένης εισόδου καινοτόμων φαρμάκων, η υιοθέτηση οργανωμένου προγράμματος πρόληψης και screening, η ανακουφιστική φροντίδα, μεταξύ άλλων.\nΣυνοψίζοντας, ο ομιλητής απαρίθμησε επιτακτικές ανάγκες για τη σύσταση του Εθνικού Ινστιτούτου Νεοπλασιών, όπως ο συντονισμός, η ενσωμάτωση όλων των φορέων, η αδρή επιχορήγηση, δημόσιες ετήσιες αναφορές και αξιολόγηση από ανεξάρτητο φορέα.\nΤέλος, ο κ. Μπαρμπούνης κατέθεσε συγκεκριμένες προτάσεις για τις επόμενες ενέργειες, όπως σύσταση ευέλικτης προπαρασκευαστικής ομάδας αφοσιωμένων ιατρών και ειδικών οικονομικών δημόσιας υγείας, συμμετοχή του ΕΟΦ και της επιτροπής βιοηθικής στο ΔΣ του Ινστιτούτου, συμμετοχή επιστημόνων από το εξωτερικό και πρόσληψη ικανού αριθμού επιστημονικού προσωπικού, κατάρτιση προϋπολογισμού, υποβολή χρηματοδότησης στο Νέο Ευρωπαϊκό Σχέδιο δράσης για τον καρκίνο, συμμετοχή ιδρυμάτων κοινής ωφέλειας.\n«Πρέπει όλοι να αναλάβουμε την ευθύνη που μας αναλογεί για να σταματήσουμε να είμαστε οι παρίες της Ευρώπης», κατέληξε ο κ. Μπαρμπούνης.


Το τελευταίο σημείωμα - Review / Κριτική | Movies Ltd\nΤο τελευταίο σημείωμα - Review / Κριτική\nτου Παντελή Βούλγαρη. Με τους Ανδρέα Κωνσταντίνου, André Hennicke, Melia Kreiling, Τάσο Δήμα, Αινεία Τσαμάτη, Βασίλη Κουκαλάνι, Λουκά Κυριαζή, Λευτέρη Λαμπράκη\n«Θέλει κι οι ζωντανοί να δίνουν το αίμα τους»\nΑυτή είναι η 12η μεγάλου μήκους ταινία μυθοπλασίας του Παντελή Βούλγαρη, τέσσερα χρόνια μετά την προηγούμενή του, τη «Μικρά Αγγλία» (2013). Όπως είπε αστειευόμενος μετά την πανελλήνια πρεμιέρα της ταινίας στη Θεσσαλονίκη, έχει ασχοληθεί στις ταινίες του με τα θέματα: Εθνική Αντίσταση, Εμφύλιος, Δικτατορία, αλλά... με ανάποδη χρονολογικά σειρά! Πρώτα λοιπόν Δικτατορία και Εξορία στη Μακρόνησο («Χάππυ Νταίη», 1976), μετά από Εμφύλιο μέχρι και μετά την Δικτατορία («Πέτρινα χρόνια», 1985), μετά Εμφύλιος («Ψυχή βαθιά» 2009) και τώρα ήρθε η σειρά της Κατοχής και της Εθνικής Αντίστασης κατά των Ναζί! Και σε αυτήν συμμετέχει όλη η οικογένεια Βούλγαρη! Ο Παντελής Βούλγαρης σκηνοθετεί και συνυπογράφει το σενάριο μαζί με τη σύζυγό του, την Ιωάννα Καρυστιάνη, ο γιος τους, Αλέξανδρος, a.k.a. The Boy υπογράφει τη μουσική της ταινίας, ενώ η Κωνσταντίνα ήταν υπεύθυνη του κάστινγκ στην Κρήτη και εμφανίζεται αν δεν κάνω λάθος σε μια σκηνή ως κρατούμενη στις γυναικείες φυλακές.\nΣτην ταινία Το Τελευταίο Σημείωμα μερικοί ηθοποιοί ταυτίζονται με πραγματικά ιστορικά γεγονότα, άλλοι όχι, υπηρετούν χαρακτήρες που επινοεί η μυθοπλασία για να φωτίσει προσωπικές ανθρώπινες στιγμές και να τις εντάξει στην δραματική συλλογική συνθήκη. Ανάμεσα στα ιστορικά πρόσωπα, πέρα από τον Ναπολέωντα Σουκατζίδη και τη μνηστή του, Χαρά Λιουδάκη, περιγράφονται ο Διοικητής Καρλ Φίσερ, ο άγριος Κόβατς, ο 18χρονος Νίκος Γλέζος, αδελφός του Μανώλη, που εκτελέστηκε στις 10 Μαΐου του 1944, ο Χανιώτης γεωπόνος Νίκος Μαριακάκης και μερικοί ακόμη με μικρότερη παρουσία. Τα γυρίσματα της ταινίας πραγματοποιήθηκαν στις Φυλακές Ιτζεδίν και σε επιλεγμένες τοποθεσίες της Κρήτης.\nΗ υπόθεση: Ο 34χρονος κομουνιστής, Ναπολέων Σουκατζίδης, Κρητικός μικρασιατικής καταγωγής, βρίσκεται σε... τουρνέ, κρατούμενος σε εξορίες και φυλακές από το 1936. Την άνοιξη του 1944 είναι εγκατεστημένος στη φυλακή, στο Χαϊδάρι, όπου εκτελεί χρέη διερμηνέα (μιας που γνωρίζει καλά γερμανικά) για τον διοικητή του στρατοπέδου, Καρλ Φίσερ. Και γίνεται συχνά – πυκνά αυτόπτης μάρτυρας της ναζιστικής αγριότητας, μιας που πολλοί αγωνιστές ανακρίνονται και βασανίζονται μπροστά του, με τον ίδιο να μην μπορεί να βοηθήσει. Αντέχει, γιατί έτσι τον έχει ατσαλώσει η ιδεολογία του. Αντέχει, γιατί τέτοια μαθήματα ζωής έχει πάρει από τον πατέρα του. Αντέχει, επειδή ονειρεύεται ένα καλύτερο μέλλον με την μνηστή του, τη Χαρά Λιουδάκη, με την οποία έχει ελάχιστες συναντήσεις όλα αυτά τα χρόνια.\nΕνώ οι Ναζί ηττώνται παντού, τη μοίρα του Σουκατζίδη θα σφραγίσει ένα γεγονός: η εκτέλεση του Στρατιωτικού Διοικητή Λακωνίας, Κρες, και τριών Γερμανών της συνοδείας του, σε χαράδρα της περιοχής των Μολάων, μετά από ενέδρα μελών της ελληνικής αντίστασης. Τα αντίποινα είναι: εκτέλεση 50 Ελλήνων για κάθε έναν νεκρό Γερμανό. 200 Έλληνες προς εκτέλεση για τέσσερις Ναζί. Ο Σουκατζίδης είναι στη λίστα. Όπως και 199 σύντροφοί του από τις φυλακές του Χαϊδαρίου...\nΗ άποψή μας: Απ' όπου και να την πιάσεις, αυτή είναι μια εξαιρετική ελληνική ταινία! Μια ταινία καλογυρισμένη, με υψηλά στάνταρ παραγωγής, με προσεγμένη την κάθε της λεπτομέρεια, που γυρίστηκε για να αρέσει στον πολύ κόσμο, να συγκινήσει και να συζητηθεί. Ο Παντελής Βούλγαρης αφήνει πίσω του τον «εθνική συμφιλίωση» χυλό του «Ψυχή βαθιά» (θα θυμάστε τον Θανάση Βέγγο να αναρωτιέται: «Έλληνας να σκοτώνει Έλληνα;»). Ναι, τότε ήταν 2009 και ίσως να χρειαζόμασταν ως λαός κάτι τέτοιο ως γενικότερο «πρόσταγμα». Τώρα όμως, εν έτει 2017, οι μάσκες έχουν πέσει. Κι αφού οι ελπίδες πολλών πως τα πράγματα θα άλλαζαν, διαψεύστηκαν με εκκωφαντικό θόρυβο, η ταινία έρχεται με απίστευτο timing για να βάλει μερικά πράγματα στη θέση τους. Κυρίως αυτό: οι 200 που εκτελέστηκαν στην Καισαριανή την Πρωτομαγιά του 1944 από τους Ναζί, δεν ήταν γενικώς αγωνιστές, Έλληνες, πατριώτες κτλ. Οι 200 ήταν αγωνιστές, Έλληνες, πατριώτες Κομουνιστές!\nΔεν το διαλαλεί αυτό ο Βούλγαρης, εξάλλου δεν κάνει μια στρατευμένη ταινία με χρήματα από το ΚΚΕ και τον Περισσό, έλεος κάπου, μεγάλος χορηγός είναι η... Cosmote! Αλλά δεν αποκρύπτει και το γεγονός, δεν παραχαράζει την ιστορική αλήθεια, δεν γίνεται... γλυκούλης για να αρέσει στους πάντες. Όχι. Λέει την αλήθεια. Και καταφέρνει παρ' όλα αυτά (ή εξαιτίας αυτού!) να αρέσει η ταινία στους πάντες! Θέλω να πω, η ταινία θα οδηγήσει στο κλάμα ακόμα και τον πιο σκληροτράχηλο δεξιό! Αυτοί που θα έχουν πρόβλημα με την ταινία θα είναι εννοείται οι ακροδεξιοί, οι νεοφιλελέδες και μπόλικοι Συριζαίοι – εκείνη η κίνηση κατάθεσης λίγων λουλουδιών την επαύριο της νίκης της 25ης Ιανουαρίου του 2015 είχε μεγάλο συμβολικό χαρακτήρα – αλλά όπως αποδείχτηκε είχε μόνο αυτό και τίποτε άλλο, οπότε οι ενοχές είναι μπόλικες...\nΟι κρατούμενοι στις φυλακές είναι κομουνιστές, είναι φως φανάρι πως το Κόμμα έχει αποφασίσει να είναι ο Ναπολέοντας διερμηνέας, για να μαθαίνει νέα « από μέσα» και στη σκηνή της εκτέλεσης, ο γηραιός σύντροφος αναφωνεί «κομουνιστής ως το θάνατο». Αυτά, για να ξεμπερδεύουμε με την ενδεχόμενη γκρίνια. Τώρα, εννοείται πως πολλά πράγματα στην ταινία είναι προϊόν μυθοπλασίας. Κυρίως σε επίπεδο διαλόγων ή προσώπων. Όταν γυρίζεις μια ταινία που απευθύνεται σε πολύ κόσμο, μια ταινία μυθοπλασίας, να μην το ξεχνάμε αυτό, απομακρύνεσαι από το ντοκιμαντέρ. Απομακρύνεσαι από την υποχρέωση του «έτσι ακριβώς έγιναν τα πράγματα». Κι αφού ξεμπερδέψαμε κι αυτό, προχωράμε στο παρασύνθημα.\nΈχει πολύ μεγάλο ενδιαφέρον το πως χτίζεται ο χαρακτήρας του Σουκατζίδη. Το πως αντιμετωπίζει τα πράγματα. Το πόσο ως παρουσία δηλώνει ταυτόχρονα και αντίσταση και αγώνα! Καθόλου υποταγή! Κι ας βρίσκεται υπό τις διαταγές του αξιωματικού των SS. Που επίσης σκιαγραφείται ως τριών διαστάσεων άνθρωπος. Έχει μεγάλη σημασία ο «κακός» μιας ταινίας να περιγράφεται ως άνθρωπος. Πχ, ο Ναζί που έπαιζε ο Ralph Fiennes στη «Λίστα του Σίντλερ» ήταν μονοδιάστατος. Ήταν ένα τέρας, τελεία και παύλα. Εδώ, ο Καρλ Φίσερ, σκιαγραφείται ως ιδεολόγος Ναζί, που είναι εννοείται γουρούνι, που δίνει εντολές για εκτελέσεις, που ξυλοκοπά γυναίκα, που δίνει μέχρι και χαριστικές βολές αλλά, να, το χέρι του τρέμει όταν το κάνει. Είναι σίγουρα γοητευμένος από τον Σουκατζίδη. Είναι σίγουρα γοητευμένος από την Ελλάδα. Κάνει δεύτερες σκέψεις. Θεωρεί ότι είναι υπερβολική η τιμωρία του 50 Έλληνες προς εκτέλεση έναντι ενός δολοφονημένου Γερμανού. Σπάζει.\nΌπως δήλωσε η Καρυστιάνη, υπάρχουν μαρτυρίες πως έκλαιγε κιόλας μετά από βίαια ξεσπάσματα. Δεν ωραιοποιείται, προς Θεού, δεν τον γυαλίζουν οι δημιουργοί – απλά δεν είναι μονοδιάστατος: παρουσιάζεται ως άνθρωπος με σάρκα και οστά. Όπως και οι αγωνιστές, οι προς εκτέλεση. Μπορεί να γλεντούν το βράδυ πριν την εκτέλεση (εξαιρετική σκηνή, ιδίως όταν χορεύεται ο Πυρρίχιος, εντάξει, το κλάμα πάει σύννεφο) αλλά δεν σημαίνει ότι δεν φοβούνται. Δεν σημαίνει ότι είναι ρομπότ. «Θέλω να ζήσω» λέει ένας από τους κρατουμένους, και νιώθεις το βάρος της κάθε λέξης του, το βάρος του νοήματος. Κι όμως, ένας έχει το θάρρος και τα κάκαλα να χτενιστεί μπροστά στο εκτελεστικό απόσπασμα, να πετάξει τη χτένα του στους Ναζί και να φωνάξει «ελάτε να μου χτενίσετε τα αρχίδια»!\nΓια το μόνο που έχω (μικρές, ελάχιστες) αντιρρήσεις είναι η υπερδραματοποίηση κάποιων σκηνών. Ο σκηνοθέτης ξέρει να χρησιμοποιεί όλα τα κόλπα στη φαρέτρα του για να μας κάνει να συγκινηθούμε, να κλάψουμε με μαύρο δάκρυ, και τα χρησιμοποιεί. Slow motion, επαναλαμβανόμενες σκηνές, χρήση της (εξαιρετικής) μουσικής, όλα βρίσκονται στην υπηρεσία του. Και δεν γλυτώνει κανείς! Οι σκηνές των εκτελέσεων προσωπικά μου θύμισαν κάτι από τα σπαγγέτι γουέστερν του Leone – και το αναφέρω αυτό ως κάτι απόλυτα θετικό, έτσι; Όλοι οι ηθοποιοί είναι εξαιρετικοί – Έλληνες και ξένοι – δόθηκε τρομερή προσοχή στη λεπτομέρεια και το τελικό αποτέλεσμα δικαιώνει τους δημιουργούς και σίγουρα δεν λερώνει το ονόματα των αγωνιστών: και τα 200 εμφανίζονται στο τέλος της ταινίας. Και ο κόσμος θα συρρεύσει να δει την ταινία κατά χιλιάδες. Και το αξίζει.\nΚάτι τελευταίο όμως: μέσα στις πολλές σκέψεις που μου γέννησε η ταινία ήταν μια πολύ ηττοπαθής του στυλ «κοίτα τι γενναίοι, τι λιτοί, τι αρχοντικοί άντρες, τι ήρωες υπήρχαν τότε - σήμερα, σκατά». Μετά όμως σκέφτηκα πως πάντα θα υπάρχουν τουλάχιστον 200 κομουνιστές για να στηθούν μπροστά στο εκτελεστικό απόσπασμα αγωνιζόμενοι για τις ιδέες τους και για έναν καλύτερο κόσμο...\nΣτις δικές μας αίθουσες? Στις 26 Οκτωβρίου 2017 από την Tanweer


¨Εθιμα Χριστουγέννων και Πρωτοχρονιάς στη Κερασιά Δωρίδος | ΝΑΥΠΑΚΤΟΣ …ερχόμαστε !!!\n¨Εθιμα Χριστουγέννων και Πρωτοχρονιάς στη Κερασιά Δωρίδος\n22 Δεκεμβρίου 2019 πολιτιστικά,τουρισμός,Δωρίδα,Xρήσιμες πληροφορίεςparaxenos episkeptis\n1. Το Αρραβώνιασμα και το Πάντρεμα της φωτιάς:\nΤο αρραβώνιασμα γινόταν ξημερώματα των Χριστουγέννων.\nΗ νοικοκυρά έβαζε ένα ξύλο στο τζάκι και σύμφωνα με την παράδοση εκείνη την ώρα ότι ζητούσε μπορούσε να γίνει. Το πάντρεμα της φωτιάς γινόταν τα ξημερώματα της Πρωτοχρονιάς .\nΣτο τζάκι έμπαιναν δύο μεγάλα ξύλα που φρόντιζε ο νοικοκύρης να είναι ισομερή για να καίγονται το ίδιο.\nΣύμφωνα με την παράδοση εκείνη την ώρα που δεν αλλάζει μόνο η μέρα αλλά κι ο χρόνος,όποια ευχή κι αν έκανε αυτή θα γινόταν πραγματικότητα.\n2. Το τάισμα της βρύσης:\nΠρωί- πρωί την Πρωτοχρονιά οι κάτοικοι του χωριού που ασχολούνταν με την γεωργία πήγαιναν στις βρύσες, ξεκινώντας απο την παλαιότερη και σύμβολο της Κερασιάς τη ΜΠΟΥΚΟΥΡΗ και τις «τάιζαν».\nΔηλαδή τοποθετούσαν μέσα στις γούρνες ΟΣΠΡΙΑ όπως φασόλια, ρεβύθια, φακές, ΔΗΜΗΤΡΙΑΚΑ όπως σιτάρι, καλαμπόκι και διάφορα ΦΡΟΥΤΑ όπως δαμάσκηνα (τότε τα έλεγαν «ΝΤΑΟΥΣΑΝΙΑ»), μήλα, κάστανα και μικρά αχλάδια (τότε τα έλεγαν «ΑΓΚΟΡΤΣΑ»).\nΌλη αυτή η διαδικασία γινόταν για να πάνε καλά οι σοδειές και τα χωράφια τους όλη την επόμενη χρονιά.\n3. Η τρεχούμενη βρύση:\nΑνήμερα της Πρωτοχρονιάς πριν ανατείλει ο ήλιος, όλοι οι συγχωριανοί πήγαιναν και έπαιρναν γλυκά, λεφτά και πήγαιναν σε μία τρεχούμενη βρύση.\nΌταν έφταναν εκεί έλεγαν στη βρύση «ΧΡΟΝΙΑ ΠΟΛΛΑ», «ΚΑΛΗΜΕΡΑ» και τοποθετούσαν τα λεφτά κάτω απ’ αυτή. Στη συνέχεια έλεγαν «Όπως τρέχει το νερό έτσι να τρέχουν τα λεφτά, η σοδειά και η υγεία».\nΟ πρώτος που θα πήγαινε ήταν ο πιο τυχερός . Έπαιρναν νερό και μια «ζωντανή» πέτρα για να την τοποθετήσουν σε μία γωνιά του σπιτιού τους έτσι ώστε να είναι γερό.\n4. Το σφάξιμο του γουρουνιού:\nΚάθε σπίτι έθρεφε ένα γουρούνι το οποίο το έσφαζαν την παραμονή.\nΠέντε με δέκα άντρες του χωριού συγκεντρωνόντουσαν και το έσφαζαν. Το έγδερναν και στη συνέχεια έφτιαχναν λουκάνικα, τσιγαρίδες κ.λ.π.\nΤο έψηναν, έτρωγαν και τέλος πήγαιναν σε γειτονικά σπίτια να συνεχίσουν το γλέντι, όπου τα τραπέζια ήταν στρωμένα με ψητό, κοντοσούβλι και ντολμαδάκια για να κεράσουν τους επισκέπτες.\n← Εντολή Κομισιόν και Βερολίνου : Κλείστε τα Ναυπηγεία Σκαραμαγκά\tΔημοτικά Συμβούλια: Πως βγαίνουν οι πλειοψηφίες στην επιβολή τελών →\n7 σκέψεις σχετικά με το “¨Εθιμα Χριστουγέννων και Πρωτοχρονιάς στη Κερασιά Δωρίδος”\n22 Δεκεμβρίου 2019 στο 20:24\n22 Δεκεμβρίου 2019 στο 20:34\n22 Δεκεμβρίου 2019 στο 20:36\n22 Δεκεμβρίου 2019 στο 20:37\n22 Δεκεμβρίου 2019 στο 20:38\n22 Δεκεμβρίου 2019 στο 20:39


Brexit: Διορία 28 ημερών στους πολίτες της Ε.Ε. για αίτηση διαμονής στην Βρετανία | HuffPost Greece\n23/06/2021 10:13 EEST | Updated 23/06/2021 10:15 EEST\nΟσοι δεν υποβάλλουν αίτηση εγκαίρως γίνονται παράνομοι και κινδυνεύουν να χάσουν εργασία, στέγαση, περίθαλψη και πολλά άλλα.\nΑξιωματούχοι των υπηρεσιών μετανάστευσης θα αρχίσουν να επιδίδουν στους πολίτες της ΕΕ που ζουν στο Ηνωμένο Βασίλειο μια προειδοποίηση 28 ημερών για να υποβάλουν αίτηση παραμονής, λέει η βρετανική κυβέρνηση.\nΟμως, το Υπουργείο Εσωτερικών θα επιτρέψει στους ανθρώπους επ’αόριστον να συμπληρώσουν την αίτηση, εάν έχουν εύλογη δικαιολογία για καθυστέρηση.\nΜια εβδομάδα απομένει μέχρι την προθεσμία υποβολής αιτήσεων.\nΠερίπου 5,6 εκατομμύρια πολίτες του Ευρωπαϊκού Οικονομικού Χώρου (ΕΟΧ) και τα εξαρτώμενα άτομα αυτών έχουν υποβάλει αίτηση μόνιμης διαμονής.\nΩστόσο, υπάρχουν περίπου 400.000 υποθέσεις σε εκκρεμότητα, και η τηλεφωνική γραμμή της κυβέρνησης λαμβάνει χιλιάδες κλήσεις την ημέρα.\nΜετά το δημοψήφισμα για το Brexit το 2016, το οποίο πραγματοποιήθηκε πριν από πέντε χρόνια, καθιερώθηκε το καθεστώς διαμονής για πολίτες της ΕΕ και του ΕΟΧ που ζουν στο Ηνωμένο Βασίλειο.\nΤο καθεστώς αυτό τους επιτρέπει να διατηρούν τα ίδια δικαιώματα διαμονής, ταξιδιού, εργασίας και πρόσβασης στην υγειονομική περίθαλψη ή άλλων παροχών.\nΟι χώρες των οποίων οι υπήκοοι έχουν υποβάλει τον υψηλότερο αριθμό αιτήσεων είναι η Πολωνία (975.000) και η Ρουμανία (918.000).\nΟ υπουργός Μετανάστευσης, Κέβιν Φόστερ, ξεκαθάρισε ότι οποιοσδήποτε του οποίου η αίτηση δεν έχει ολοκληρωθεί μέχρι την προθεσμία της επόμενης εβδομάδας δεν θα βγει ζημιωμένος, καθώς τα δικαιώματά αυτών των ανθρώπων προστατεύονται από το νόμο.\nΠρόσθεσε ότι οι αξιωματούχοι μετανάστευσης θα αρχίσουν να εκδίδουν ειδοποιήσεις 28 ημερών στα άτομα αυτά, συμβουλεύοντας τους να υποβάλουν αίτηση διαμονής.\nΟμάδες μεταναστών εξέφρασαν ανησυχία ότι τα παιδιά και οι ανήλικοι είναι μεταξύ αυτών που δεν έχουν υποβάλει αίτηση.\nΩστόσο, ο Φόστερ διευκρίνισε ότι θα υπάρξει μια αόριστη περίοδος, κατά την οποία τα άτομα που δεν έχουν υποβάλει αίτηση θα έχουν τη δυνατότητα να το πράξουν, εφόσον έχουν εύλογη δικαιολογία.\nΕδωσε το παράδειγμα των φοιτητών που μπορεί να ανακαλύψουν όταν κάνουν αίτηση για κάποιο βρετανικό πανεπιστήμιο για πρώτη φορά ότι δεν έχουν ξεκαθαρίσει το καθεστώς διαμονής τους.\nΗ Μέικ Μπον, συνιδρύτρια της ομάδας εκστρατείας Ευρωπαίων πολιτών the3million, δήλωσε: «Είναι καλό που οι άνθρωποι μπορούν να υποβάλουν αίτηση καθυστερημένα, αλλά η ουσία είναι ότι είναι παράνομοι καθώς δεν έχουν υποβάλει αίτηση. Εκείνοι που πληρούν τις προϋποθέσεις και δεν υποβάλλουν αίτηση εγκαίρως γίνονται παράνομοι και κινδυνεύουν να χάσουν εργασία, στέγαση, πρόσβαση σε δωρεάν υγειονομική περίθαλψη και πολλά άλλα»\nΟ Φόστερ είπε ότι οι υφιστάμενοι αιτούντες παροχές και βοηθήματα δεν θα σταματούσαν να τα λαμβάνουν, εάν δεν έχουν λάβει καθεστώς διαμονής.\nΩστόσο, είπε ότι κανείς δεν θα μπορούσε να ξεκινήσει τώρα να παίρνει ένα βοήθημα, να βρει εργασία ή σπίτι στην Αγγλία χωρίς να έχει ξεκαθαρίσει το καθεστώς διαμονής του.\nΑνέφερε επίσης ότι το Υπουργείο Εσωτερικών έχει «αλλάξει καθοδήγηση» σε αξιωματούχους στα σύνορα, μετά από αναφορές ότι ορισμένοι πολίτες της ΕΕ έχουν κρατηθεί για μεγάλα χρονικά διαστήματα στα σύνορα τον περασμένο μήνα.\nΜιλώντας στην Επιτροπή Ευρωπαϊκών Υποθέσεων της Βουλής των Λόρδων την Τρίτη, είπε: «Θέλω να περάσουν την πύλη όσο το δυνατόν περισσότεροι άνθρωποι πριν από τις 30 Ιουνίου».\nΑξίζει να σημειωθεί ότι ο ΕΟΧ αποτελείται από τα 27 κράτη της ΕΕ συν την Ισλανδία, το Λιχτενστάιν και τη Νορβηγία.\nPLUS: Βρετανία Ε.Ε. Brexit μετανάστευση διαμονή


Η κατρακύλα των απεργοσπαστών δεν έχει τέλος\nΤην ώρα που η κυβέρνηση ανακοινώνει νέα σαρωτικά μέτρα σε βάρος του λαού. Μέτρα που αφαιρούν και άλλα δικαιώματα που με αίμα είχαν κατακτηθεί.\nΜέτρα που θα κάνουν την ζωή των εργαζομένων εφιαλτική, που καταδικάζουν την εργατική τάξη και τα φτωχά λαϊκά στρώματα στη φτώχια, την ανεργία, την μερική απασχόληση, τη μισή ζωή.\nΤην ώρα που η εργοδοσία μαζί με την κυβέρνηση του ΠΑΣΟΚ, τη ΝΔ και το ΛΑΟΣ κήρυξαν τον πόλεμο στους εργαζόμενους , τους νέους, τους συνταξιούχους, τους άνεργους.\nΤην ώρα που μεγάλο μέρος των εργαζομένων είναι ξεσηκωμένο και αποφασισμένο να αντισταθεί και να σταματήσει τα μέτρα αυτά.\nΤην ώρα που το ταξικό συνδικαλιστικό κίνημα, το ΠΑΜΕ, καλεί σε γενικό ξεσηκωμό και αντεπίθεση.\nΑυτή την ώρα τα μέλη της πλειοψηφούσες παράταξης στο σωματείο ΣΕΦΚ πρότειναν στάση εργασίας από τις 11 έως τις 3 , όπου τα φροντιστήρια είναι κλειστά!!! Στην ουσία πρότειναν ανοιχτή απεργοσπασία!!! Τα μέλη της «Ενωτικής Πρωτοβουλίας», μέλη και του Διοικητικού Συμβουλίου στο σωματείο «ΒΥΡΩΝΑ» δεν εμφανίστηκαν καν στην έκτακτη συνεδρίαση του Δ.Σ. . Τέτοιου είδους τακτικές ακολουθούν και οι δύο, καθώς μέλη αυτής της παράταξης στη Διοίκηση του ΣΕΦΚ, δεν απεργησαν ούτε στις 24 Φεβρουαρίου, όπως εξάλλου και τα δύο μέλη του Δ.Σ. του «ΒΥΡΩΝΑ» της «Ενωτικής Πρωτοβουλίας» στις 17 Δεκεμβρίου παρ` ότι υπήρχε σχετική απόφαση της Γενικής Συνέλευσης.\nΤο μόνο που τους ενδιαφέρει είναι η αντί-ΠΑΜΕ τακτική τους. Καρφί δεν τους καίγεται για τα προβλήματα και τις αγωνίες των εργαζομένων.\nΜε τη στάση τους έδειξαν και στην πράξη πως ακολουθούν το δρόμο του εργοδοτικού και κυβερνητικού συνδικαλισμού, που έχει ξεπουλήσει όλα τα δικαιώματα των εργαζομένων . Είναι εχθροί της εργατικής τάξης.\nΚαλούμε τους εργαζόμενους να τους γυρίσουν την πλάτη και να τους καταδικάσουν. Καλούμε όλους να ακολουθήσουν το δρόμο που έχει χαράξει το ταξικό συνδικαλιστικό κίνημα μέσα από το ΠΑΜΕ, το δρόμο της σύγκρουσης. Το δρόμο που βάζει αιτήματα που απαντούν στις σύγχρονες ανάγκες των εργαζομένων, με σκοπό να φτάσει η μάχη ως το τέλος. Ως τη στιγμή που θα ξεφορτωθούν οι εργαζόμενοι βαρίδια, σαν κι` αυτούς τους συνδικαλιστές , ως τη στιγμή που θα κατακτήσουν την εξουσία και τον πλούτο που παράγουν.\nΔώσε ψήφο για την Αναγέννηση του Λαϊκού Κινήματος-Ψηφίστε\n·ΑΓΩΝΙΣΤΙΚΗ ΣΥΝΔΙΚΑΛΙΣΤΙΚΗ ΚΙΝΗΣΗ\nlΓΙΑ Δ.Σ ΤΟΥ ΣΩΜΑΤΕΙΟΥ ΣΕΦΚ\nlΓΙΑ ΑΝΤΙΠΡΟΣΩΠΟΥΣ ΤΟΥ Ε.Κ.Α. ΚΑΙ ΤΟΥ 34ΟΥ ΣΥΝΕΔΡΙΟΥ Της ΟΙΕΛΕ\nΚυριακή 8 Νοέμβρη, 11πμ-7.30μμ\nlΣτα γραφεία του ΣΩΜΑΤΕΙΟΥ, Αντρέα Λόντου 6\nlΑΝΑΣΥΝΤΑΞΗ ΚΑΙ ΑΝΤΕΠΙΘΕΣΗ ΤΟΥ ΛΑΪΚΟΥ ΚΙΝΗΜΑΤΟΣ\nΠΑΜΕ ΙΣΧΥΡΟ-ΔΥΝΑΜΗ ΓΙΑ ΤΟΝ ΕΚΠΑΙΔΕΥΤΙΚΟ!\nΟι αρχαιρεσίες για την ανάδειξη του νέου ΔΣ του ΣΕΦΚ και των αντιπροσώπων για το 34ο Συνέδριο της ΟΙΕΛΕ πραγματοποιούνται λίγο μετά τις βουλευτικές εκλογές, που οδήγησαν στην εναλλαγή της κυβέρνησης αλλά όχι στην αλλαγή πολιτικής υπέρ του εργαζόμενου λαού.\nΕίτε με κυβέρνηση ΝΔ, είτε με κυβέρνηση ΠΑΣΟΚ, η επιδίωξη είναι η ίδια. Θα εφαρμόσουν το πρόγραμμα σταθερότητας, την στρατηγική της Ε.Ε.. Θα δυναμώσουν τη γραμμή της ανταγωνιστικότητας, της κερδοφορίας των μονοπωλίων. Θα φορτώσουν την κρίση στις πλάτες των εργαζόμενων.\nΚαμία θυσία για την πλουτοκρατία, την κρίση να την πληρώσουν τα μονοπώλια.\nΟύτε μια ώρα χαμένη! Καμία ανοχή- καμία αναμονή! Έρχεται αντεργατική θύελλα! Η επίθεση θα δυναμώσει! Οργάνωση, λαϊκή συμμαχία, αντίσταση, αντεπίθεση!\nΕίναι ο μόνος δρόμος, η μόνη ελπίδα για τους εργαζόμενους.\nΌσο η εξουσία, τα συγκεντρωμένα μέσα παραγωγής, θα βρίσκονται στα χέρια της αστικής τάξης και των μονοπωλίων, η Παιδεία θα είναι προνόμιο των λίγων και ακριβό εμπόρευμα. Εργασιακά, μισθολογικά, κοινωνικά δικαιώματα θα συνθλίβονται.\nΌλα αύτα επιβεβαιώνονται από την μέχρι τώρα πολιτική των κυβερνήσεων ΝΔ-ΠΑΣΟΚ, αλλά και από τις προγραμματικές δηλώσεις της κυβέρνησης, σύμφωνα με τις οποίες:\n-Η αύξηση των 30 λεπτών ισοδυναμεί με το πάγωμα των μισθών, με ένα κουλούρι την εβδομάδα!\n-Το «πάγωμα» των αδειών στα 33 κολέγια, αφορά τις «αδιαφανείς» διαδικασίες, το νέο τρόπο αξιολόγησης τους και όχι την ουσία ιδιωτικοποίησης και της εξίσωσης των πτυχίων των ΑΕΙ με τα κολέγια.\n-Προωθείται η γενίκευση των ελαστικών μορφών εργασίας με η χωρίς STAGE σε συνθήκες μαύρης εργασίας και σκλαβοπάζαρου.\n-Προωθείται η αποκέντρωση, η αξιολόγηση, η ταξική κατηγοριοποίηση των σχολικών μονάδων, η παράδοση της επιμόρφωσης σε επιχειρηματικούς ομίλους, η οικοδόμηση του σχολείου της αγοράς.\n-Μέσα από την στρατηγική επιλογή της "δια βίου μάθησης" (κατάρτιση, παροχή δεξιοτήτων, ζώνες εκπαιδευτικής προτεραιότητας) ενισχύεται ο ταξικός χαρακτήρας της εκπαίδευσης.\n-Οικοδομείται ένα εκπαιδευτικό σύστημα που εντείνει την μαθητική διαρροή και αμάθεια.\nΟ εργοδοτικός-κυβερνητικός συνδικαλισμός (ΠΑΣΚΕ-ΔΑΚΕ) αποδέχεται την συνύπαρξη δημόσιας και ιδιωτικής εκπαίδευσης, την επιχειρηματική δράση στο χώρο της παιδείας. Καλλιεργεί αυταπάτες περί «καλών» και «κακών» εργοδοτών. Η Ενότητα-ΠΑΣΚΕ υπογράφει μηδενική Συλλογική Σύμβαση αόριστου διάρκειας για τους καθηγητές ξένων γλωσσών. Στήνει δικά του σωματεία στο χώρο των φροντιστηρίων, αφού ειχε φροντίσει να διαγράψει από την δύναμη της ομοσπονδίας το ταξικό σωματείου του «Βύρωνα». Λειτουργεί ως γραφείο εξυπηρετησης και διεκπεραίωσης, αφού έτσι κεφαλαιοποιεί ψήφους και έδρες, αλλά και ως μοχλός μέσα στο κίνημα να περαστούν οι αντιλαϊκές πολιτικές και οι αναδιαρθρώσεις στο χώρο της Παιδείας. Για τα φροντιστήρια Μέσης Εκπαίδευσης της υπόλοιπης Ελλάδας έκανε αποδεκτή την προταση της μεσολαβησης που απέχει από τις σύγχρονες ανάγκες των εργαζόμενων, εν "κρυπτό" χωρίς καμία ενημέρωση των συνάδελφων. Υπενθυμίζουμε παλαιοτέρα έργα και ημέρες. Όπως τη συμμετοχή μέχρι τέλος στο διάλογο-φάρσα για την παιδεία (μοναδική ομοσπονδία με απόφαση της Ενότητας-ΠΑΣΚΕ), ψήφισμα σε συνέδριο για την έγκριση δημιουργίας ιδιωτικών πανεπιστήμιων (Άρθρο 16) κλπ.\nΣτο ΣΕΦΚ, η πλειοψηφία του Δ.Σ. (Παρεμβάσεις), την ώρα που διαφημίζει την αγωνιστικότητα και μαχητικότητά της επιλέγει την συναλλαγή με την ΠΑΣΚΕ ( διαπραγμάτευση-συμφωνία για ΣΣΕ, κοινές εξορμήσεις στα ιδιωτικά σχολεία) παρουσιάζεται με το ξεπερασμένο ανεξάρτητο-ακομμάτιστο σχήμα !!! καλύπτει τον κυβερνητικό και εργοδοτικό συνδικαλισμό. Την ίδια στιγμή, προσανατολίζει τον αγώνα των εργαζομένων στα φροντιστήρια σε συντεχνιακά – κυρίως - ζητήματα, αφήνοντας απ’ έξω γενικότερα εκπαιδευτικά και εργασιακά προβλήματα, δημιουργώντας ανάλογο κλίμα στους χώρους εργασίας. Εκφυλίζει συλλογικές δημοκρατικές διαδικασίες (Γενικές Συνελεύσεις, Διοικητικά Συμβούλια), αντιγράφοντας την τακτική της ΠΑΣΚΕ στην ομοσπονδία, δεν εχει τον προσανατολισμό να έρθει σε ρήξη με το σύνολο της αντιλαϊκής πολιτικής που συνεπάγεται εργοδοτική αυθαιρεσία (μη τήρηση ΣΣΕ) και τρομοκρατία. Έχει αναλάβει εργολαβικά την επίθεση στο σωματείο εργαζόμενων στην ιδιωτική εκπαίδευση «Ο Βύρωνας» και στο ΠΑΜΕ., Έχει αναλάβει τη «βρόμικη» δουλεία της ΠΑΣΚΕ και ουρλιάζει για «ενότητα» την ίδια στιγμή που συνεργάζεται με σωματεία-σφραγίδες που στήθηκαν να χτυπήσουν τα προ-υπάρχοντα μαζικά κλαδικά συνδικάτα στο εμπόριο, στους ιδιωτικούς υπάλληλους, στο επισιτισμό-τουρισμό κ.α. που συσπειρώνονται με το ταξικό εργατικό συνδικαλιστικό κίνημα, το Π.Α.Μ.Ε\nΑΠΟΜΟΝΩΣΕ ΤΙΣ ΣΗΜΕΡΙΝΕΣ ΠΛΕΙΟΨΗΦΙΚΕΣ ΗΓΕΣΙΕΣ ΣΕ ΓΣΕΕ-ΟΙΕΛΕ\nΑΠΟΔΥΝΑΜΩΣΕ ΤΟΝ ΕΡΓΟΔΟΤΙΚΟ ΚΑΙ ΚΥΒΕΡΝΗΤΙΚΟ ΣΥΝΔΙΚΑΛΙΣΜΟ ΤΩΝ ΔΑΚΕ-ΕΝΟΤΗΤΑ (ΠΑΣΚΕ)\nΕίναι τα δεκανίκια του συστήματος.\nΓύρισε την πλάτη σε όλο το φάσμα του οπορτουνισμού-καιροσκοπισμού στις ηγεσίες των Παρεμβάσεων, του ΣΥΝ/ΣΥΡΙΖΑ.\nΕίναι τα αναχώματα, λειτουργούν ως συμπληρωματικές δυνάμεις του συναινετικού-κυβερνητικού συνδικαλισμού.\nΜπορούμε! Υπάρχει και άλλος δρόμος.\nΌλοι κλάδοι, όλοι οι εργαζόμενοι μαζί. Με τη ταξική ενότητα και αλληλεγγύη, για την ανασύνταξη του εργατικού-εκπαιδευτικού κινήματος για την ανατροπή της καπιταλιστικής βαρβαρότητας.\n·Ενιαία και αποκλειστικά δωρεάν εκπαίδευση σε όλες τις βαθμίδες. Κατάργηση της ιδιωτικής εκπαίδευσης, των κρατικών δαπανών για την παιδεία στα 15%.\n·Πλήρη, Μόνιμη και σταθερή δουλειά για όλους\n·Γνήσιες και ουσιαστικές Συλλογικές Συμβάσεις Εργασίας που καλύπτουν τις σύγχρονες ανάγκες\n·Δημόσια καθολική κοινωνική ασφάλιση για όλους. Κατάργηση όλων των αντι-ασφαλιστικών νομών ΝΔ-ΠΑΣΟΚ ( π.χ. 100 ένσημα για ιατροφαρμακευτική περίθαλψη) κ.α. Ο χρόνος ανεργίας να προσμετράτε ως συντάξιμος.\n·Να καταργηθεί ο επαίσχυντος διαγωνισμός του ΑΣΕΠ. Να καταργηθεί το απαράδεκτο καθεστώς της ωρομίσθιας και κάθε μορφή ελαστικής απασχόλησης. Μαζικοί διορισμοί από μια νέα και ενιαία επετηρίδα.\n·Πλήρη εργασιακά, ασφαλιστικά, μισθολογικά δικαιώματα στους εκπαιδευτικούς.\n·Επιδόματα του ΟΑΕΔ χωρίς προαπαιτούμενα 1120 ευρώ.\n·Να μην ενσωματωθεί στο Ελληνικό δίκαιο η κοινοτική οδηγία 36/05 για τα κολέγια.\n·Δημιουργία ενιαίων παιδαγωγικών πανεπιστημιακών σχολών ( ΕΠΠΣ) για την εκπαίδευση και επιμόρφωση των εκπαιδευτικών.\nΚάνε το βήμα! Στους αγώνες που θα έρθουν, και στις εκλογές του σωματείου και της ομοσπονδίας, έχεις την δυνατότητα να διορθώσεις την ψήφο σου! Δυο επιλογές-Δυο δρόμοι υπάρχουν για τους εργαζόμενους, ο ένας της ενσωμάτωσης και της υποταγής, και ο άλλος της σύγκρουσης, ρήξης και ανατροπής.\nΔυο επιλογές-Δυο δρόμοι υπάρχουν για τους εργαζόμενους.\nΌσο περισσότεροι εργαζόμενοι συνειδητοποιήσουν τη δύναμη που έχουν και τη χρησιμοποιήσουν, τόσο πιο γρήγορα η λαϊκή άμυνα γίνεται λαϊκή αντεπίθεση και δημιουργούνται οι προϋπόθεσης του δρόμου ανάπτυξης που υπηρετεί τα λαϊκά συμφέροντα.\nΙσχυροποίησε το Π.Α.Μ.Ε.\nΑΓΩΝΙΣΤΙΚΗ ΣΥΝΔΙΚΑΛΙΣΤΙΚΗ ΚΙΝΗΣΗ\n·ΑΛΛΑΞΕ ΤΟΥΣ ΣΥΣΧΕΤΙΣΜΟΥΣ ΣΤΟ ΣΥΝΔΙΚΑΛΙΣΤΙΚΟ ΚΙΝΗΜΑ\nΕπιπλέον, η ελληνική οικονομία συνδέεται όλο και περισσότερο με το διεθνές ιμπεριαλιστικό κεφάλαιο με όρους εξάρτησης και παραρτημοποίησης της ελληνικής οικονομίας. Γι αυτό αποκρατικοποιούνται και εξαγοράζονται επιχειρήσεις.\nΤΑΞΙΚΟ ΑΣΥΜΒΙΒΑΣΤΟ ΣΩΜΑΤΕΙΟ\nΜέσα σε ένα κλίμα αναβρασμού και σε μια παρατεταμένη προεκλογική περίοδο, ετοιμαζόμαστε να ξεκινήσουμε μια νέα σχολική χρονιά, γεμάτη απαιτήσεις αλλά και αβεβαιότητα. Την ώρα που καλούμαστε να αποφασίσουμε για το αν θέλουμε συνέχιση της αντιλαϊκής πολιτικής, την ώρα που οι εντολοδόχοι της Ευρωπαϊκής Ένωσης παραδέχονται ανοιχτά ότι είναι ζήτημα χρόνου η «διευθέτηση» του ασφαλιστικού, όσο συνεχίζεται η λεηλασία και το ξεπούλημα των τελευταίων τετραγωνικών των δασικών εκτάσεων συνεχίζεται και ο αναβρασμός στο χώρο της παιδείας που σαφώς και επιδρά στο δικό μας ευαίσθητο κλάδο.\nΗ πείρα των τελευταίων χρόνων μας έχει διδάξει πολλά. Το πιο πρόσφατο «μάθημα» παραδόθηκε με τον πιο άκομψο τρόπο από το συνδικαλιστικό όργανο των εργοδοτών κατα τη διάρκεια των διαπραγματέυσεων. Και ενώ η περσινή πρόταση τους μας είχε προϊδεάσει, η φετινή κατάθεση του ευχολογίου τους, που παρουσιάστηκε ως πρόταση για «Σύμβαση», περιέχει τόσα μαργαριτάρια που προκαλλούν ποικίλες αντιδράσεις , από γέλιο μέχρι και έντονο προβληματισμο. Πως αλλιώς μπορούμε να χαρακτηρίσουμε θέσεις που προτείνουν ανάμεσα σε άλλα\nΤο πέρασμά μας στο ΤΕΒΕ,\nΤη νομιμοποίηση της εργασιακή ομηρίας και του εργασιακού μεσαίωνα\nΚαι γενικότερα ένα τεράστιο πισωγύρισμα στον τομέα των εργασιακών κεκτημένων;\nΌμως δεν πρέπει να βγάζουμε βιαστικά συμπεράσματα. Το απύθμενο αυτό θράσος των εργοδοτών δεν πρέπει να εκλαμβάνεται ως τυχαίο. Οι κάθε λογής εκπρόσωποι της αστικής τάξης (ή και υποψήφιοι εκπρόσωποι) δρούν με βάση το γενικότερο κλίμα. Από τη στιγμή που τόσο η τωρινή όσο και η προηγούμενη κυβέρνηση προωθούν ταχύρυθμα κάθε τι που έχει να κάνει με την ιδιωτικοποίηση της παιδειας, οξύνωντας τους ταξικούς φραγμούς και ενισχύοντας το ρόλο των φροντιστηρίων, από τη στιγμή που η κάθε λογής συνδικαλιστική ηγεσία (ΓΣΕΕ, ΟΛΜΕ, ΔΟΕ, ΟΙΕΛΕ) συναινεί στην αποδοχή αυτών που οι εργαζόμενοι δίκαια ονομάζουνε «ψίχουλα», από τη στιγμή που στη χώρα μας, σε όλους τους κλάδους οι εργαζόμενοι γίνονται δέκτες γενικευμένης επίθεσης που οδηγεί συνεχώς στην αφαίμαξη δικαιωμάτων (βλέπε ωράριο, ασφαλιστικό), οι ιδιοκτήτες των φροντιστηρίων θα διστάσουν;;; από τη στιγμή που στο δημόσιο σχολείο βασιλεύει η ωρομισθία και στο ιδιωτικό η απλήρωτη εργασία, τα φροντιστήρια θα μείνουν πίσω;;;\nΤην ίδια ώρα εμείς, οι εργαζόμενοι στα φροντιστήρια της μέσης εκπαίδευσης, δε μπορούμε να μενουμε «αγωνιστικά» αποκλεισμένοι, να προσπαθούμε με αγκομαχητα να διατηρούμε κεκτημενα που με μαθηματική ακρίβεια αμφισβητούνται ή δεν εφαρμόζονται σε εργασιακούς χώρους, ούτε βέβαια να ελπίζουμε σε τυχόν συμπαθούντα μεσολάβητή που θα εκτιμήσει τον αγώνα και τη θέση του κλάδου μας. Πολύ απλά, αποτελεί αυταπάτη να πιστεύουμε ότι σε μια κυβέρνηση της ΝΔ ή του ΠΑΣΟΚ, ο ΣΕΦΚ θα συνεχίσει μεμονωμενα να καταγράφει κέρδη.\nΤην ώρα που ο χώρος της εκπαίδευσης βάλλεται πανταχόθεν, την ώρα που οι εργαζόμενοι ατενίζουν ένα ζοφερό μέλλον, η ενότητα, η μαζικότητα και η ενιαία αντεπίθεση των εργαζομένων συνολικά είναι η μόνη απάντηση. Η συσπείρωση, η ταξική αντιπαράθεση, οι αγώνες και οι νίκες που αποδεδειγμενα φέρνει ο πόλος του ΠΑΜΕ πρέπει να είναι η απάντησή μας.\nΣτις εκλογές του Σωματείου μας στηρίζουμε την\nΕνιαίο Δημόσιο και Δωρεάν εκπαιδευτικό σύστημα. Ενιαίο Βασικό Υποχρεωτικό Σχολείο για όλους.\nΚατάργηση κάθε μορφής ιδιωτικής εκπαίδευσης και της έμμεσης ιδιωτικοποίησης της δημόσιας. Κατάργηση των νόμων 2525 και 2640.\n15% του κρατικού προϋπολογισμού στην παιδεία.\nΜόνιμη και σταθερή εργασία για όλους. Επαναφορά της επετηρίδας και μαζικοί διορισμοί μόνο από αυτήν. Κατάργηση του διαγωνισμού του ΑΣΕΠ και των πρόσθετων κριτηρίων. Όχι σε κάθε μορφής μερικής απασχόλησης. Να καταργηθεί τώρα ο θεσμός του ωρομισθίου και του αναπληρωτή.\nΓνήσιες και ουσιαστικές Συλλογικές Συμβάσεις αορίστου χρόνου, χωρίς περιορισμούς και απαγορεύσεις, σε όλα τα επίπεδα του συνδικαλιστικού κινήματος και για όλα τα θέματα.\nΚοινωνικοασφαλιστικό σύστημα δημόσιο, καθολικό, υποχρεωτικό για όλους με πλήρη ασφαλιστική κάλυψη όλων των εργαζομένων, των ανέργων, των υποαπασχολούμενων και κάθε προστατευόμενου μέλους της οικογένειας. Πλήρη και δωρεάν ιατροφαρμακευτική κάλυψη. Πλήρη σύνταξη στα 30 χρόνια δουλειάς και στο 80% του τελευταίου μισθού. Κατάργηση των αντιασφαλιστικών νόμων ΝΔ και ΠΑΣΟΚ.\nΑνακοίνωση για τις εκλογές 2006\nΜε προοπτική στον αγώνα\nΕίναι πλέον πολύ δύσκολο για κάποιον εργαζόμενο, οποιουδήποτε κλάδου, το τελευταίο διάστημα να μην έχει βιώσει στο πετσί του τις πιέσεις\nκαι τις συνέπειες τόσο της πολιτικής λιτότητας και ανατιμήσεων, όσο και τις σαρωτικές ανακατατάξεις που επιφέρουν το πλήθος των καπιταλιστικών\nαναδιαρθρώσεων με βάση τις κατευθύνσεις της Ε.Ε., που υλοποιούν ΝΔ, ΠΑΣΟΚ αλλά και με την ανοχή του ο ΣΥΝ. Πόσο μάλλον εμείς, οι εργαζόμενοι στα φροντιστήρια μέσης εκπαίδευσης, σε ένα χώρο που χρόνια τώρα αποτελεί την πρόωρη πραγμάτωση όλων των αντεργατικών αποφάσεων και νόμων που σιγά σιγά εφαρμόζονται και στους υπολοίπους χώρους εργασίας. Πέρα από τα ελαστικά ωράρια και την εργασιακή ανασφάλεια, μια σειρά από αποφάσεις του Ευρωπαϊκού κοινοβουλίου επιδιώκουν να κάνουν πλέον πραγματικότητα το 65ωρο, τη διάκριση του χρόνου εργασίας σε ενεργό και ανενεργό και να επαναφέρουν την οδηγία «Μπολκενστάιν».\nΗ κυβέρνηση της ΝΔ λοιπόν, επιλέγοντας την κατάλληλη χρονική στιγμή, και με τις πλάτες του ΠΑΣΟΚ, αποφάσισε να εφαρμόσει το σύνολο των αντιδραστικών αλλαγών στο χώρο της παιδείας και σε όλες της τις βαθμίδες: Αναθεώρηση αρ. 16, σύνδεση σχολείου με την αγορά, αποκέντρωση, γενικότερη\nεμπορευματοποίηση της παιδείας με κύριο στόχο την παραπέρα διεύρυνση της ταξικότητας της κοινωνίας, με κύριο άξονα το σχολείο.\nΤο τελευταίο χρονικό διάστημα επίσης, είχαμε μια σειρά από αγώνες, αγώνες ποικίλους, αντίσταση και αντίδραση στην ολομέτωπη αυτή επίθεση με\nροεξέχουσες αυτές των φοιτητών το καλοκαίρι και των δασκάλων αλλά και μαθητων – καθηγητων το προηγούμενο διάστημα. Τα διδάγματα και τα συμπεράσματα\nπου προκύπτουν είναι, θεωρούμε, πολύτιμα για την καλύτερη οργάνωση και συνέχιση των αγώνων μας.\n§ Οι συμβιβασμένες συνδικαλιστικές ηγεσίες ΔΟΕ – ΟΛΜΕ (για την ΟΙΕΛΕ ούτε λόγος) αδυνατουν τόσο να συσπειρώσουν το μεγαλύτερο μέρος των εργαζομένων, όσο και να θέσουν αξιόμαχο πλαίσιο διεκδικήσεων. Έτσι επιδιώκουν πρόσκαιρα πολιτικά οφέλη, καλλιεργώντας παράλληλα ένα αίσθημα\nηττοπάθειας στους εργαζόμενους, που έρχεται να προστεθεί στην απόψη μέρους της κοινωνίας, ότι ο καιρός που οι αγώνες έφερναν αποτελέσματα έχει πια\n§ Αρωγούς σε αυτήν την πολιτική, οι ηγεσίες αυτές βρίσκουν όλο και πιο συχνά, τις συνδικαλιστικές παρατάξεις του ΣΥΝ και των Παρεμβάσεων, που\nαπορροφούν μερίδα της αυξανόμενης δυσφορίας των εργαζομένων, την ίδια ώρα που, ρίχνοντας νερό στο μύλο της αντιπολιτευτικής προσπάθειας του\nΠΑΣΟΚ, αφήνουν στο περιθώριο (παραλείποντας από το πλαίσιο διεκδικήσεων) σημαντικούς άξονες της αντιλαϊκής πολιτικής. Συγκεκριμένα, πουθενά\nστο πλαίσιό τους δεν απορρίπτεται η ευέλικτη ζώνη, ζητάνε ενημέρωση για τα καινούργια βιβλία και όχι συζήτηση επί του αντιδραστικού τους περιεχομένου. Χώρια που το αίτημα για 5% του ΑΕΠ βολεύει μια χαρά ΝΔ και ΠΑΣΟΚ, αφού μέσα σε αυτό συμπεριλαμβάνεται και το ιδ. κεφάλαιο.\n§ Μέσα σε αυτούς τους αγώνες αποδείχθηκε περίτρανα ότι ο μόνος ταξικός πόλος που καταφέρνει να συσπειρώσει τους εργαζομένους, να τους βγάλει\nστο δρόμο με βροντερό παρόν στα συλλαλητήρια, να συγκρουστεί με τον αυταρχισμό, να πείσει με το πλαίσιό του, να φέρει νίκες, είναι το Π.Α.ΜΕ.\nΣτις επερχόμενες εκλογές των σωματείου μας, δίνεται μια μεγάλη ευκαιρία:\n§ να καταδικάσουμε την κυβερνητική πολιτική.\n§ Να αποκαλύψουμε το κίβδηλο πρόσωπο του ΠΑΣΟΚ που αφού καλεί σε «αγώνες», αποσύρει τη συζήτηση για το αρ. 16 φοβούμενο αποκάλυψη των αντιδραστικών θέσεών του\n§ Να δώσουμε νέα πνοή στο σωματείο διασταυρώνοντας την αυτοτελή δράση του με το ευρύτερο εκπαιδευτικό και εργατικό κίνημα\n§ Να δώσουμε πραγματική προοπτική στους αγώνες, μέσα από το Π.Α.ΜΕ. εκπαιδευτικών\nΣΤΙΣ ΕΚΛΟΓΕΣ ΨΗΦΙΖΟΥΜΕ – ΣΤΗΡΙΖΟΥΜΕ\nΌλοι στην εκλογοαπολογιστική συνέλευση, 10 Δεκεμβρίου, στα γραφεία του Σωματείου\nØ Ενιαίο Δημόσιο και Δωρεάν εκπαιδευτικό σύστημα. Ενιαίο Βασικό Υποχρεωτικό Σχολείο για όλους.\nØ Κατάργηση κάθε μορφής ιδιωτικής εκπαίδευσης και της έμμεσης ιδιωτικοποίησης της δημόσιας. Κατάργηση των νόμων 2525 και 2640.\nØ 15% του κρατικού προϋπολογισμού στην παιδεία.\nØΜόνιμη και σταθερή εργασία για όλους. Επαναφορά της επετηρίδας και μαζικοί διορισμοί μόνο από αυτήν. Κατάργηση του διαγωνισμού του ΑΣΕΠ\nκαι των πρόσθετων κριτηρίων. Όχι σε κάθε μορφής μερικής απασχόλησης. Να καταργηθεί τώρα ο θεσμός του ωρομισθίου και του αναπληρωτή.\nØΓνήσιες και ουσιαστικές Συλλογικές Συμβάσεις αορίστου χρόνου, χωρίς περιορισμούς και απαγορεύσεις, σε όλα τα επίπεδα του συνδικαλιστικού\nκινήματος και για όλα τα θέματα. 1800 Ευρώ μισθός. Όχι στη σύνδεση του μισθού με την παραγωγικότητα.\nØΚοινωνικοασφαλιστικό σύστημα δημόσιο, καθολικό, υποχρεωτικό για όλους με πλήρη ασφαλιστική κάλυψη όλων των εργαζομένων, των ανέργων,\nτων υποαπασχολούμενων και κάθε προστατευόμενου μέλους της οικογένειας. Πλήρη και δωρεάν ιατροφαρμακευτική κάλυψη. Πλήρη σύνταξη στα 30 χρόνια δουλειάς και στο 80% του τελευταίου μισθού. Μείωση των εισφορών των εργαζομένων με προοπτική κατάργησής τους.\nΗ κατάσταση στα φροντιστήρια μέσης εκπαίδευσης έχει πλέον πάρει τροπή που παραπέμπει σε άλλες χώρες και άλλες εποχές. Η εκμετάλλευση και η αλλοτρίωση στο χώρο εργασίας και μάλιστα σε εργαζόμενους που υποτίθεται ότι δίνουν τα φώτα της γνώσης, τις αξίες και τα ιδανικά στους νέους ανθρώπους έχουν γίνει κοινός τόπος και το πλέον ανησυχητικό είναι ότι υπάρχει κίνδυνος αυτή η κατάσταση να γίνει αποδεκτή ως μόνιμη.\nΜερικά πράγματα λοιπόν, παραμένουν αναλλοίωτα, συνυφασμένα στο πνεύμα της εποχής, το πνεύμα της απασχόλησης και των ελαστικών εργασιακών σχέσεων : οι αμοιβές των εκπαιδευτικών συνεχίζουν να είναι κάτω από τη συλλογική σύμβαση εργασίας, που αντί να αποτελεί βάση για διεκδικήσεις, έχει αναχθεί σε όνειρο άπιαστο για πολλούς συναδέλφους. Τα ένσημα χαρακτηρίζονται πολυτέλεια και αν κάποιος ομολογήσει ότι σκέφτεται να παραμείνει στο χώρο των φροντιστηρίων για δεκαετίες διεκδικώντας συνταξιοδότηση θα χαρακτηριστεί από αφελής ως παρανοϊκός. Τα ωράρια συνεχίζουν να αφαιρούν οποιαδήποτε ελπίδα για προσωπική ζωή από τον εργαζόμενο. Παροχές με μορφή αδειών είναι ανύπαρκτες. Συνεχίζει να αλλοιώνεται ο χαρακτήρας και το έργο του εκπαιδευτικού, που τα θυσιάζει όλα στο βωμό της «επιτυχίας» και των εισακτέων. Οι καθηγητές πρέπει να είναι συνεχώς διαθέσιμοι για κάθε λογής εξωδιδακτικές δραστηριότητες του φροντιστηρίου χωρίς υποψία αμοιβής για τυχόν επιτηρήσεις, ενημερώσεις και κάθε λογής απασχολήσεις. Και όλα αυτά με την συνεχόμενη τρομοκρατία από τους ιδιοκτήτες, τον έλεγχο, και την καθιερωμένη απόλυση του καλοκαιριού.\nΒέβαια και μερικά πράγματα που έχουν αλλάξει δεν κάνουν πιο ρόδινη την κατάσταση : η εργοδοσία γίνεται όλο και πιο αδιάλλακτη, αυταρχική και θρασύτατη αφού πλέον ξεκάθαρα περνάει η γραμμή της πρόσληψης «αναλωσίμων», με προτεραιότητα σε νεαρούς, άπειρους και κυρίως χωρίς ιδιαίτερες απαιτήσεις συναδέλφους, μόνο και μόνο για να αποφεύγεται η καταβολή των τριετιών, ή σε διορισμένους σε δημόσιο και ιδιωτικό σχολείο με την μαύρη εργασία να οργιάζει. Με αυτόν τον τρόπο συνάδελφοι με πολυετή πείρα οδηγούνται «εθελοντικά» σε αποχώρηση από φροντιστήρια ή στην αποδοχή μεγάλης μείωσης ωρομισθίου. Το δεύτερο συμβαίνει κατά κόρον και με την πρόφαση της οικονομικής δυσπραγίας – άραγε αυτά υπόσχονταν η Ευρωπαϊκή Ένωση και οι Ολυμπιακοί Αγώνες; - και των μεταρρυθμίσεων στο χώρο της παιδείας που χτυπούν δήθεν τα φροντιστήρια.\nΣε όλη αυτή την κατάσταση, που οδηγεί σε αδιέξοδο χιλιάδες εκπαιδευτικούς, οι οποίοι βλέπουν το φάσμα του διορισμού στο δημόσιο να απομακρύνεται και την εργασία στα φροντιστήρια, από μια παροδική αναγκαία στάση, να μονιμοποιείται, το κράτος εθελοτυφλεί. Οι έλεγχοι από το ΙΚΑ και την επιθεώρηση εργασίας ανύπαρκτοι και μόνο κατόπιν υποδείξεως του σωματείου και βέβαια με την επιβολή του κατώτερου δυνατού προστίμου (προς θεού, μη θιγεί έστω και ο μικρότερος επίδοξος κεφαλαιοκράτης σε αυτή τη χώρα). Καμία κατοχύρωση εργασιακών δικαιωμάτων των εργαζομένων στα φροντιστήρια. Καμία προστασία στις τόσες ατασθαλίες που συμβαίνουν καθημερινά. Το ίδιο ανύπαρκτη είναι και η στήριξη της ηγεσίας της ΟΙΕΛΕ που μεθοδικότατα υποστηρίζει ή τουλάχιστον αποδέχεται όλες τις κυβερνητικές μεθοδεύσεις.\nΗ εργασία που παρέχουμε δεν είναι πάρεργο, όπως μερικοί θέλουν να το παρουσιάζουν. Η παρουσία μας στα φροντιστήρια δεν είναι για ένα – δυο χρόνια και τέλος. Οι μεσαιωνικές συνθήκες εργασίας στον 21ο αιώνα δεν αποτελούν κατόρθωμα για κανένα μας. Η διεκδίκηση καλυτέρων συνθηκών, μισθών, δικαιωμάτων δεν πρέπει να αποτελεί όνειρο. Οι αντεργατικές συνθήκες στα φροντιστήρια δεν είναι εξαίρεση στον κανόνα, είναι ένα περίτρανο παράδειγμα της αντιλαϊκής πολιτικής που εφαρμόζεται πλέον στη χώρα μας και θα κορυφώνεται όσο ξένα κέντρα καθορίζουν την οικονομική και όχι μόνο πολιτική της χώρας.\nΔεν πρέπει με κανένα τρόπο να αποδεχθούμε μοιρολατρικά αυτό το καθεστώς. Οι εκλογές του ΣΕΦΚ αποτελούν φέτος μοναδική ευκαιρία για δυνάμωμα του Σωματείου, που αυτόματα θα σημάνει και καλύτερους όρους διεκδίκησης των κατοχυρωμένων δικαιωμάτων μας, αλλά και οροθέτησης νέων στόχων για καλυτέρευση της ζωής μας. Ήδη τα βήματα που έγιναν από το Σωματείο φέτος έχουν θέσει τις βάσεις για αυτό το άλμα. Την ελπίδα ανατροπής αυτής της κατάστασης είναι ανάγκη να καταλάβουμε όλοι και κυρίως οι νέοι συνάδελφοι που γρήγορα θα βρεθούν αντιμέτωποι με χειρότερες συνθήκες. Μόνο μέσα από την συνδικαλιστική δράση μπορούν να κατοχυρωθούν κεκτημένα.\nΣτις εκλογές, στις 18 – 19 Δεκεμβρίου στηρίζουμε και ενισχύουμε την ΑΓΩΝΙΣΤΙΚΗ ΣΥΝΔΙΚΑΛΙΣΤΙΚΗ ΚΙΝΗΣΗ.\n· Τη θέσπιση συμβάσεων αορίστου χρόνου\n· Αναγνώριση εκπαιδευτικής προϋπηρεσίας στα φροντιστήρια\n· Την πλήρη εξομοίωση με τους εκπαιδευτικούς του δημοσίου όσον αφορά\n1. την προστασία από τις απολύσεις\n2. ασφαλιστικά και συνταξιοδοτικά δικαιώματα\n· Αποζημίωση των εξωδιδακτικών απασχολήσεων\n· Νομική κατοχύρωση των αργιών, της διδακτικής ώρας και των διαλειμμάτων\n· Ενεργοποίηση των κρατικών οργάνων για ουσιαστικό έλεγχο των φροντιστηρίων\nΠΑΙΔΕΙΑ ΓΙΑ ΤΙΣ ΛΑΪΚΕΣ ΑΝΑΓΚΕΣ ΚΑΙ ΟΧΙ ΓΙΑ ΟΙΚΟΝΟΜΙΚΑ ΜΟΝΟΠΩΛΙΑ\nΟΙ ΙΔΙΟΚΤΗΤΕΣ ΔΕΝ ΕΙΝΑΙ ΠΑΝΤΟΔΥΝΑΜΟΙ\nΗ ΚΥΒΕΡΝΗΤΙΚΗ ΠΟΛΙΤΙΚΗ ΕΙΝΑΙ ΑΝΑΤΡΕΨΙΜΗ\nΕΜΠΡΟΣ ΓΙΑ ΣΩΜΑΤΕΙΟ ΤΑΞΙΚΟ – ΔΙΕΚΔΙΚΗΤΙΚΟ ΚΑΙ ΟΧΙ ΣΥΜΒΙΒΑΣΤΙΚΟ\nΜΕ ΤΗΝ ΑΓΩΝΙΣΤΙΚΗ ΣΥΝΔΙΚΑΛΙΣΤΙΚΗ ΚΙΝΗΣΗ ΓΙΑ ΝΑ ΑΛΛΑΞΟΥΝ ΟΙ ΣΥΣΧΕΤΙΣΜΟΙ ΣΤΟ ΣΩΜΑΤΕΙΟ


«Έφτασε» το νέο απορριμματοφόρο στο Γάζι - Κρήτη - Νέα Κρήτη\nΤώρα διαβάζετε: «Έφτασε» το νέο απορριμματοφόρο στο Γάζι\n«Έφτασε» το νέο απορριμματοφόρο στο Γάζι\nΤο πρώτο από τα δυο νέα, υπερσύγχρονα απορριμματοφόρα Mercedes, χωρητικότητας 16 κ.μ. τύπου πρέσας, που ενισχύουν τον στόλο οχημάτων της Υπηρεσίας Καθαριότητας του Δήμου Μαλεβιζίου, έφτασε τη Δευτέρα στο Γάζι.\nΤο δεύτερο όχημα αναμένεται να παραδοθεί τις επόμενες ημέρες και με την προσθήκη των νέων αυτών απορριμματοφόρων, ανανεώνεται σημαντικά ο στόλος της υπηρεσία καθαριότητας.\nΠαράλληλα, καλύπτονται υπαρκτές ανάγκες αποκομιδής, αναβαθμίζεται σημαντικά το επίπεδο των παρεχόμενων υπηρεσιών, η καθημερινότητα και η ποιότητα ζωής των κατοίκων.\nΘα ήθελα να τονίσω ότι και αυτή η αγορά, έγινε από ίδιους πόρους του Δήμου Μαλεβιζίου, από χρήματα δηλαδή των δημοτών μας, που με χρηστή διαχείριση και κατάλληλο προγραμματισμό, επιστρέφουν ξανά στους ίδιους και αναβαθμίζουν τις παρεχόμενες υπηρεσίες που τους παρέχονται.\nΗ Δημοτική μας Αρχή, παρά τις πολλές και σημαντικές δυσκολίες που αντιμετωπίζει, όπως και το σύνολο των φορέων της Αυτοδιοίκησης, δεν σταματάει τις προσπάθειες βελτίωσης της ποιότητας ζωής και της καθημερινότητας των κατοίκων και των επισκεπτών του Μαλεβιζίου.


Υπάρχουν 26 σε όλη την Ελλάδα – 13 δημοτικά και 13 γυμνάσια - και εφαρμόζουν ειδική μέθοδο διδασκαλίας που διευκολύνει την ομαλή ένταξη των αλλοδαπών μαθητών στο εκπαιδευτικό σύστημα. Σύμφωνα με το Ινστιτούτο Παιδείας Αλλοδαπών και Διαπολιτισμικής Εκπαίδευσης τα περισσότερα υπάρχουν στην Θεσσαλονίκη και μετά στην Αθήνα. Δημιουργούνται σε περιφέρειες όπου ο αριθμός των αλλοδαπών μαθητών είναι πάνω από 40% περίπου και σε αυτά φοιτούν όλα τα παιδιά της συγκεκριμένης περιφέρειας. Η μέθοδος που ακολουθείται εξαρτάται και από την προέλευση των μαθητών. Διαπολιτισμικά Δημοτικά υπάρχουν στον Εύοσμο Θεσσαλονίκης, στο Κορδελιό Θεσσαλονίκης, στους Νέους Επιβάτες Θεσσαλονίκης, 2 στο Δενδροπόταμο Θεσσαλονίκης, στο κέντρο της Θεσσαλονίκης, στα Χανιά, στα Ιωάννινα, 2 στη Ροδόπη, στο Βοτανικό, στην Αμφιθέα και στη Νέα Ιωνία. Διαπολιτισμικά Γυμνάσια υπάρχουν 2 στη Βαρυμπόμπη, στο Ελληνικό, στις Αχαρνές, στην Αθήνα, 3 στη Θεσσαλονίκη, 2 στη Ροδόπη, στα Ιωάννινα και στην Κοζάνη.\nΑΠΟΚΡΙΑΤΙΚΟ ΠΑΡΤΥ 2017\n← previous Ταξίδια για τους ...πολλούς\nnext → Κάντε οικονομία κάνοντας «οικολογία»\nCopyright © 2018 kokkinou.edu.gr. All Rights Reserved.


Όταν γεννήθηκα ξανά...: Η μέρα που ερωτεύτηκα έναν... πειρατή!\nΗ μέρα που ερωτεύτηκα έναν... πειρατή!\nΑκούστε να σας πω τι έπαθα η δοοοόλια η μάνα...\nΕγώ το καρναβάλι δεν το αγαπώ. Το έχω δηλώσει ουκ ολίγες φορές. Και δεν είναι ότι το παίζω βαρύ πεπόνι ή ότι δεν είμαι καραγκιόζης. Βαρύ πεπόνι σίγουρα δεν είμαι- μόνο στα κιλά πιθανότατα- και καραγκιόζης σίγουρα είμαι αλλά... prive.\nΕίναι που δεν πολυβρίσκω το νόημα σε όλο αυτό. Θες που είμαι κομματάκι αγοραφοβική, και αν με κλείσεις σε ένα σπίτι με διαπασών την μουσική και τόσο κόσμο που δεν μπορείς να περάσεις, με έχεις στείλει απευθείας με κρίση πανικού στο νοσοκομείο; Θες που το ίδιο ακριβώς θα πάθω αν με βάλεις να τρέχω μαζί με έστω πενήντα άτομα σε ένα γκρουπ στους δρόμους της πόλης; Θες που την μοναδική χρονιά που δούλεψα δημοσιογράφος με έβαλαν τελευταία στιγμή να παρουσιάσω την παρέλαση, δεν άντεξα εν τέλει την ένταση και τις αγκαλιές από εκατοντάδες αγνώστους και κατέληξα όντως στο νοσοκομείο; Θες που στην τελική δεν μπορώ και να τρέξω; Θες που όταν χορεύω μοιάζω λίγο σαν τα σκυλάκια που βάζαμε στο ταμπλό του αυτοκινήτου, άρα τι άλλο να κάνω το καρναβάλι; (στις εξόδους να με προτιμάτε είμαι το άτομο που κάθετε και φυλάει όλες τις τσάντες- εγγύηση σας λέω!) Θες που νομίζω πως όλο το νόημα του καρναβαλιού είναι να εξευτελιζόμαστε λίγο με αστείες και πρωτότυπες στολές και όχι να ντυνόμαστε σέξι γατούλες και πριγκίπισσες ή σούπερ ήρωες ως είθισται;\nΔεν ξέρω... Πάντως μια φορά επιχείρησα να βγω καρναβάλι στα 17 μου- μάλιστα αγόρασα και την στολή του γκρουπ ενώ πέρασα από 642 κύματα μέχρι να πείσω τον πατέρα μου να το κάνω και αυτό με όρους- (μόνο στην μεσημεριανή παρέλαση), και ανήμερα της παρέλασης ανέβασα 41 πυρετό... Έκτοτε, το πήρα απόφαση πως εγώ για τα καρναβάλια δεν είμαι...\nΑν δεν ήταν και η οικογενειακή επιχείρηση που λίγο πολύ έπρεπε να ντύνομαι τις απόκριες, η επαφή μου με το αντικείμενο θα είχε εξαφανιστεί εντελώς. Και να που 'εφτασε η μέρα που μου επιτέθηκε με το σπαθί του ο πιο γοητευτικός πειρατής του κόσμου όοοοολου και η δόλια η μάνα.... ερωτεύτηκα....\nΤον πειρατή. Που όμως ντύθηκε πειρατής εξαιτίας του καρναβαλιού.... Ooops... Τι σημαίνει αυτό; Μέχρι που σκέφτηκα μήπως και βγούμε παρέλαση του χρόνου... (Κέλλη, ακούς;;). Μην ερωτεύτηκα το καρναβάλι;;;; (απαπαααα...) Δεν θα το αντέξω... Ερωτεύτηκα το καλοκαίρι. Ερωτεύτηκα το pretend play. (ή τουλάχιστον το παλεύω). Μέχρι και τα ρεβύθια ερωτεύτηκα για χάρη του... Αν συμβεί αυτό και με το καρναβάλι, τότε πολύ φοβάμαι πως την έχω χάσει την μπάλα...\nΤουλάχιστον μέχρι να φτάσει στην εφηβεία που θα ξεροσταλιάζω τρώγοντας τα νύχια μου να γυρίσει σπίτι για να ακούσω την πόρτα να κλείνει, όπου θα το μισήσω και πάλι...\nΝτάξει, τώρα κάπως ηρέμησα...\n(Αυτή την ανάρτηση την αφιερώνω στην Νατάσσα που όλο παραπονιέται πως την κάνω και κλαίει, ευελπιστώντας πως σήμερα την έκανα να γελάσει... <3 )\nΑναρτήθηκε από Yianna Panou στις 11:15 π.μ.\nΕτικέτες καρναβάλι, οι σκέψεις μου\nMy Lovable Baby (by Daeira mommy) 6 Μαρτίου 2016 - 12:46 μ.μ.\nΜα να είσαι Πατρινιά κ να μην έχεις βγει παρέλαση; Τς τς τς. Τρεις χρονιές βγήκα με γκρουπ κ το απόλαυσα όσο δεν πάει (ήμουν κ σε τρελογκρουπς). Νομίζω πως η παρέλαση είναι ανούσια για τους θεατές. Η πραγματική διασκέδαση είναι για τους συμμετέχοντες. Δοκίμασε το κ θα με θυμηθείς!\nΜε έκανες κ γέλασα πολύ :) ΚΑΛΑ καρναβαλισματα. Υπέροχος ο μικρός πειρατάκος!\nYiannaM Panou 6 Μαρτίου 2016 - 10:25 μ.μ.\nΝα φανταστείς πως όλη η παρέα μου είναι φανατικοί και τρελοί καρναβαλιστες!! Μέχρι και ο άντρας μου έβγαινε και ας μην το συζητάει καν τώρα πια! Είπαμε, μέχρι την παρέλαση των μικρών και πολύ είναι!!! Χαίρομαι που απολαύσες την ανάρτηση! Σου στέλνω καρναβαλικους χαιρετισμούς!!!\nΗρώ Παπασωτηρίου 6 Μαρτίου 2016 - 1:08 μ.μ.\nΜα είναι να μην τον ερωτευτείς αυτόν τον πειρατή, τρέμε Τζόνι Ντεπ το μαιμουδάκι είναι εδώ!!! Πες μου οτι στα πάρτυ στην εφηβεία δεν χόρευες να πέσω κάτω τώρα αν είμαστε τόσο ίδιες. Εγψ πάντως με τον χορό καμία σχέση, στα πάρτυ πήγαινα μα μόνο για κουβεντούλα και μόνο σε ειδικές περιπτώσεις έχω χορέψει...Όσο για το καρανβάλι ποτέ δεν έχω παει και αυτό γιατί μου άρεσαν οι απόκριες μέχρι τα 14 και μέχρι τότε πήγαινα μόνο σε πάρτυ φίλων. Δες όμως πως ένα πλασματάκι μπορεί να σε κάνει να χάσεις την μπάλα!!! Σε βλέπω να χορεύεις ξέφρενα μέσα στο καρναβάλι σε λίγο...!!!\nΣας στέλνουμε φιλιά πολλά\nYiannaM Panou 6 Μαρτίου 2016 - 10:28 μ.μ.\nΗρώ εννοείται, μόνο μπλουζ!! Και στον γάμο μου με το ζόρι χόρεψα!!! (και έκανα και μαθήματα ένα μήνα για να ξεστραβωθω!!) Μόνο αν με βρεις στο τσακιρ κέφι μπορεί να χορεψω αυτόν τον "χορό" που πιάνεται ο ένας πίσω από τον άλλον και χοροπηδανε!!! Μιλάμε για τρελή χορευταρου!! Χεχε φιλιά πολλά σε μαμά και κοιλίτσα...\nDimitra 6 Μαρτίου 2016 - 10:27 μ.μ.\nΑχ Γιάννα μου μαζί σου!!! Ούτε εγώ συμπαθώ το καρναβάλι!!! Για τα παιδιά μου βέβαια και σε πάρτυ έχω πάει αποκριάτικα και όλο και κάτι χαζό έχω φορέσει. Αυτό όμως δεν αναιρεί την αρχική μου επιλογή. Προτιμώ να κάνω τρέλες όλο τον υπόλοιπο καιρό:)\nΟ μικρός σου πειρατής Ξανθομάλλης δικαίως σε κατέκτησε:) Μα γίνεται τέτοια φάτσα φοβερή να μην σου κλέψει την καρδιά;;;;;\nYiannaM Panou 6 Μαρτίου 2016 - 10:31 μ.μ.\nΔήμητρα μου, είδες που μας κατηγορούν μα με πόσα χαμόγελα και αισιοδοξία γεμίζουμε την ζωή τους όλο τον υπόλοιπο χρόνο;;; Ωστόσο αυτός ο πειρατής ήταν όντως σκετος πειρασμός, τι να κάνω η δόλια η μάνα.... Ανατράπηκε όλη μου η κοσμοθεωρια!!! Σε φιλω γλυκα, πολύ χαίρομαι να σε βρίσκω εδώ κάτω!!\nemama christina 7 Μαρτίου 2016 - 12:44 π.μ.\nΈχεις να ερωτευτείς ακόμα!!!!!!!\nΠαλιά αγαπούσα τις απόκριες, γιατί τις περνούσα πάντα στη Νάουσα, όπου γιορτάζονται με έναν άλλο πιο παραδοσιακό τρόπο. Μετά τις μίσησα για πολλά χρόνια και τώρα με τα παιδιά τις αγάπησα και πάλι καθώς απέκτησαν άλλη χροιά. Έτσι είναι αυτά μάλλον...\nBy the way...έχουμε την ίδια στολή για τους πειρατές μας!\nYiannaM Panou 8 Μαρτίου 2016 - 11:18 π.μ.\nΈτσι λες Χριστίνα μου ε; Αυτή η στολή φορέθηκε πολύ φέτος είναι η αληθεια! Μα κάθε παιδάκι της κάνει να φαίνεται ξεχωριστή! Φιλιά πολλά!!\nNeraides kai Drakoi 7 Μαρτίου 2016 - 1:16 π.μ.\nΓλύκας ο πειρατής σου! Γιάννα μου σε καταλαβαίνω απόλυτα! Μισώ το καρναβάλι... δεν έχω καταλάβει γιατί αλλά το μισώ! Δεν έχω χειρότερο!!!Ευτυχώς δεν μένω Πάτρα (χαχαχα) γιατί εκεί θα είχα πρόβλημα! Και τα ρεβύθια τα μισώ και όσο και αν προσπάθησα για χάρη τους δεν τα ερωτεύτηκα... Την απόλαυσα την ανάρτησή σου! ΣΣε φιλώ!\nYiannaM Panou 8 Μαρτίου 2016 - 11:19 π.μ.\nχαχα στα ρεβύθια θα σου πω να δώσεις μια ακόμα ευκαιρία! Στο καρναβάλι, οχι!! Μου είναι δύσκολο η αλήθεια είναι, δεν το αγαπώ το τριήμερο της παραφροσύνης, που ούτως ή άλλως στην ουσία δεν προσφέρει πολλά στις τοπικές επιχειρήσεις αφού προσελκύει περισσότερο φτηνό τουρισμό!Σε φιλώ γλυκά γλυκά!!\nΕλίνα 7 Μαρτίου 2016 - 4:10 π.μ.\nΑυτά είναι! Του χρόνου σε βλέπω πάνω στο άρμα, Βασίλισσα του Καρναβαλιού.\nYiannaM Panou 8 Μαρτίου 2016 - 11:20 π.μ.\nΝαι να πετάω αυγά!! χαχα τι λε, θες να με τρελάνειειιειςςς;;;;


Ολιστική Φυσική Αγωγή για την Αντιμετώπιση του Καρκίνου των Οστών (Ενισχυμένη Αγωγή)! :: Ο Ροδόκηπος των Φιλοσόφων\nΑρχική σελίδα > Νεοπλασματικές Παθήσεις > Καρκίνος > Ολιστική Φυσική Αγωγή για την Αντιμετώπιση του Καρκίνου των Οστών (Ενισχυμένη Αγωγή)!\nΟλιστική Φυσική Αγωγή για την Αντιμετώπιση του Καρκίνου των Οστών (Ενισχυμένη Αγωγή)!\nΟλιστική Φυσική Αγωγή για την Αντιμετώπιση του Καρκίνου των Οστών!\nΠεριλαμβάνει 2 Καναβέλαια (250ml), το Βερυκοκέλαιο (250ml), το Λινέλαιο (250ml), το Γαϊδουράγκαθο (250ml), το Μαύρο Κύμινο (100ml), το θεραπευτικό μείγμα ΥΓΕΙΑ, το CBD Oil (10ml - 10%), και την πολυβιταμίνη Neurozan.\nΣυμπληρωματικές Οδηγίες για την Αντιμετώπιση του Καρκίνου των Οστών. Ο πόνος του καρκίνου των Οστών οφείλεται κυρίως σε υπερασβεστιαιμία λόγω παθολογικής οστεόλυσης. Παραθέτουμε οδηγίες για την αντιμετώπιση της πάθησης. Επίσης αναζητήστε την Ογκοθερμία, ως συνδυαστική θεραπεία, μαζί με την φυσική αγωγή που σας προτείνουμε.\nΝα πίνετε αρκετό νερό, 8 - 10 ποτήρια την ημέρα\nΝα λαμβάνετε διουρητικά. Φυσικά διουρητικά είναι η Ντομάτα, τα Αγγουράκια, το Σταφύλι, τα Καρότα, η Αγκινάρα (και για τα νεφρά), Πράσινο τσάι, Μαϊντανός, Παντζάρια (και για τα νεφρά), η Βρώμη κλπ. Μπορεί να γίνει χυμός στο μπλέντερ με μερικά από τα παραπάνω μαζί με λεμόνι. ΠΡΟΣΟΧΗ αν πάρετε χημικά διουρητικά φάρμακα, ΝΑ ΜΗΝ ΕΙΝΑΙ ΘΕΙΑΖΙΔΙΚΑ.\nΝα τρώτε συχνά Φασόλια και Φύτρα Σιταριού.\nΝα μειώσετε τις τροφές που περιέχουν ασβέστιο (όπως γαλακτοκομικά κλπ).\nΑν επιμένει το υψηλό Ασβέστιο, χρειάζεται αιμοκάθαρση.\nΝα ελέγχεται το Κάλιο και το Μαγνήσιο, να μην λείψουν από τον οργανισμό. Προληπτικά μπορείτε να λάβετε Κάλιο και Μαγνήσιο ως συμπλήρωμα διατροφής.\nΒελτιωτικό της κατάστασης είναι και το βότανο Vitex Agnus Castoys (Λυγαριά).\nΟλιστική Φυσική Αγωγή για την Αντιμετώπιση του Καρκίνου των Οστών, για έναν μήνα. Συνεχίζουμε την Αγωγή, όσο επιθυμούμε. Η Αγωγή προσαρμόζεται σε ιδιαίτερες περιπτώσεις παθολογίας, και μπορεί να χρησιμοποιηθεί για γενική τόνωση και αποτοξίνωση του Οργανισμού, σε περίπτωση, που παρατηρούμε, υπερβολική κόπωση, ή πεσμένο ανοσοποιητικό. Eπίσης μπορεί να χρησιμοποιηθεί ως αποτοξίνωση από φαρμακευτικές αγωγές, ή χημικά φάρμακα, και δεν έρχεται σε αντίθεση με κάποια χημική αγωγή, αν το επιλέξετε, πέρα από ανοσοκατασταλτικά, ή ανοσοτροποποιητικά, τα οποία καταστέλλουν την άμυνα του οργανισμού, καταστρέφουν, στην κυριολεξία, τον οργανισμό.\nJoin Dr. Michael Murray and Richard Taylor


ΦΙΛΟΞΕΝΟΣ: Βρέθηκε νεκρή η 23χρονη καλλονή από τη Ν. Ζηλανδία\nΣοκ έχει προκαλέσει η είδηση του θανάτου της 23χρονης καλλονής Amber-Lee Friis από τη Νέα Ζηλανδία. Η 23χρονη είχε εκπροσωπήσει τη χώρα της στον διαγωνισμό "Μις Υφήλιος" για την ανάδειξη της ομορφότερης γυναίκας του κόσμου, που είχε πραγματοποιηθεί στην Ταϊλάνδη.\nΗ καλλονή από τη Νέα Ζηλανδία βρέθηκε νεκρή μέσα στο σπίτι της στις 18 Μαΐου, με την αστυνομία να κάνει λόγο για "ξαφνικό θάνατο". Μέχρι στιγμής δεν έχουν γίνει γνωστές περισσότερες λεπτομέρειες σχετικά με την αιτία θανάτου της, ωστόσο σύμφωνα με το People, η αστυνομία έχει αναθέσει σε ιατροδικαστή να πραγματοποιήσει νεκροψία-νεκροτομή. Διεθνή Μέσα, όπως η Daily Mail και οι Australian Times, κάνουν λόγο για αυτοκτονία.


«Μας έχει κουράσει» | Onsports.gr\nhome ΠοδόσφαιροFootball League«Μας έχει κουράσει» Κοινοποιήστε\n«Μας έχει κουράσει»\tΣυντάκτης: Γιώργος Καρμίρης\nΔημοσίευση: Πέμπτη, 19 Μαίου 2011 09.48\nΤο θέμα των αδειοδοτήσεων έχει κουράσει τους παίκτες του Λεβαδειακού, σύμφωνα με τον Θοδωρή Τριποτσέρη.\tΟ έμπειρος αμυντικός των «Βοιωτών», παραχωρώντας δηλώσεις στο Onsports, τόνισε αρχικά πως η ομάδα του είναι έτοιμη να αγωνιστεί στα play off και να πάρει το εισιτήριο της ανόδου για τη Super League. «Μας έχει κουράσει όλο το σκηνικό με το ποιες ομάδες θα πάρουν άδεια και ποιες τελικά θα μπουν στα play off. Εμείς είμαστε έτοιμοι για να αρχίσουμε τα play off και να πάρουμε την θέση που οδηγεί στην Super League».\nΠαράλληλα, ο 25χρονος άσος εξέφρασε την αισιοδοξία του, πως ο Λεβαδειακός θα παρουσιαστεί απόλυτα έτοιμος στους αγώνες των μπαράζ και θα είναι αυτός που θα πανηγυρίσει την άνοδο: «Είμαι πολύ αισιόδοξος. Δουλεύουμε καθημερινά με τον προπονητή μας και πιστεύω ότι θα παρουσιαστούμε απόλυτα έτοιμοι, ώστε να πανηγυρίσουμε στο τέλος την άνοδο».\nΟ Τριποτσέρης, για τον οποίο έχουν δείξει ενδιαφέρον ομάδες της Σούπερ Λιγκ, μίλησε και για τις προσωπικές του φιλοδοξίες, λέγοντας πως περιμένει πρώτα να τελειώσει η φετινή σεζόν, ώστε να μιλήσει με τον κ. Κομπότη για το συμβόλαιό του, που λήγει το καλοκαίρι: «Προς το παρόν δεν σκέφτομαι τίποτε άλλο από το να ανεβεί η ομάδα. Με το καλό να ανεβούμε και μετά θα μιλήσω με τον πρόεδρο να δούμε τι θα γίνει. Έχω συμβόλαιο ως το καλοκαίρι, αλλά δεν πρόκειται να κάνω τίποτα μέχρι να τελειώσουν τα play off και μιλήσω με τον κ. Κομπότη».\tΚατηγορία: Football League


Έγινα 70..Ε! και...: Τα ζωάκια μας!\nΑρκετά σας συννέφιασαν χθες οι σκέψεις και τα συναισθήματα μου που πάντα είναι έντονα και την πληρώνετε βέβαια εσείς.\nΕυχάριστα πράγματα καθημερινά μας θα σας πω και θα σας δείξω. Σήμερα θα αφήσω τις φωτογραφίες να "μιλήσουν" για τα δύο αγαπημένα μου ζωάκια τον Κανέλλο και την Κάντυ που όποτε πάμε στο κτήμα όπως και αυτό το ΠΣΚ μας κάνουν να γελάμε .\nΤελικά και τα ζώα έχουν τον χαρακτήρα τους όπως τα παιδιά και οι άνθρωποι γενικά. Ο Κανέλλος είναι ένα αγαθός γίγαντας και δεν αλλάζει και η νεοφερμένη στην οικογένεια Κάντυ απεδείχθη ένα άτακτο, ανεξάρτητο και παιχνιδιάρικο σκυλάκι σε σημείο που δεν την προλαβαίνουμε.\nΑν μπορούσα να ανεβάσω βίντεο θα σκάγατε στα γέλια με το τι τραβάει ο καημένος ο Κανέλλος που δεν τον αφήνει σε χλωρό κλαδί.\nΒλέπετε ο φύλακας μας όλη νύχτα δεν κλείνει μάτι, τον ακούμε να κινείται και να γαβγίζει σε ότι νομίζει πως είναι κίνδυνος και το απέδειξε όταν προχθές μας έκοψαν από πίσω το συρματόπλεγμα για να μπουν.\nΟ Κανέλλος τους εντόπισε και τους κυνήγησε χωρίς να μπορέσουν καν να μπουν μέσα. Έτσι ίσως σας φανεί παράξενο την ημέρα αράζει όπου του αρέσει ( εκτός από το..σπίτι του) , συνήθως στην μεγάλη φουντουκιά ή κάτω από το τροχόσπιτο για να έχει την ησυχία του.\nΠαρελθόν πια αυτό από τότε που φέραμε την Κάντυ, τον ακολουθεί παντού, τον ξυπνάει, τον ξετρυπώνει από τις κρυψώνες του και αναγκαζόμαστε να την κλείνουμε στο μέρος έξω από το τροχόσπιτο ένα δωμάτιο με σίτα ολόγυρα όπου τρώμε , ζωγραφίζω , κεντάω και πίνουμε τα καφεδάκια με τους γείτονες καθημερινά.\nΌμως φίλοι μου έχει ένα κορμί σαν..χέλι και τρυπώνει από..χαραμάδες και βέβαια αρχίζει και ψάχνει τον Κανέλλο!!!!\n- Πάλι με βρήκε...\n- Άσε με να ησυχάσω, τράβα στην μαμά μας.\n-Εντάξει..θα παίξουμε για λίγο , μετά θα πάω να ..εξαφανιστώ.\n-Θα σε βρω όπου και να πας! Ας κοιμηθούμε μαζί, αγκαλίτσα.\n- Μη γαργαλάς σου λέω..κάτσε φρόνιμη..πόσο ακόμα θα κάνει να μεγαλώσει; Η καλή μου Κλώντη ούτε μου...μιλούσε!\nΈτσι φίλοι μου γίνεται όταν το σκάει και τον βρίσκει και αναγκάζομαι να την λούζω πολλές φορές γιατί όπου βρει τα λαστιχάκια που έχει ο άνδρας μου στα δένδρα μπαίνει μέσα στα νερά τους και μου έρχεται μέσα στις λάσπες.\nΌμως και στο σπίτι δεν τολμάω να πλύνω το μπαλκόνι και μπαίνει κάτω από το λάστιχο όπως λίγο πριν και μετά την κυνηγάμε μέχρι να την πιάσουμε να την ξεπλύνω και να την μαλώσω με την ελπίδα να πάει στο κρεβάτι της!!!\nΜεγάλωσα για ..μωρό πια μάλλον..πολλές φορές σκέπτομαι αν πάθω κάτι ποιος θα την φροντίζει έτσι που μάλλον την ..κακόμαθα λιγάκι.\nΦίλοι μου η αλήθεια είναι πως χαίρομαι που την έχω, νοιώθω πως είμαι χρήσιμη σε κάποιος , ότι την φροντίζω αφού όλοι γύρω μου φροντίζουν εμένα....\nΝα σας δείξω και το κεντηματάκι μου το τελευταίο ένα samplers με το γνωστό πια μήνυμα του.\nΣας το έχω πει πως το κέντημα είναι η επόμενη αγάπη μου μετά την ζωγραφική και ελπίζω αυτή την εβδομάδα να μπω ξανά στο εργαστήρι μου και να ζωγραφίσω ξανά για τα όσα θέλω να φτιάξω για τα ιδρύματα που θέλω να τους στείλω .\nΣας εύχομαι ότι καλύτερο και ..να είστε ευχαριστημένες με ότι σας δίνει η ζωή λέγοντας τα βράδυα ένα μεγάλο Ευχαριστώ!\nΑναρτήθηκε από ΑΧΤΙΔΑ στις 3:07 μ.μ.\nΤρυφερές οι φωτογραφίες. Θα επιμείνω ότι ο Κανέλλος είναι ευτυχής με την "παρενόχληση" της μικρής. Όσο για σένα, μην ανησυχείς, θα την μεγαλώσεις και θα την γεράσεις την Κάντυ.\nΠολύ όμορφο το εργόχειρό σου.Να ελπίσω ότι όλα καλά με τις εξετάσεις σου, ε;\n17 Σεπτεμβρίου 2019 - 3:34 μ.μ.\nΕίναι γλυκύτατα! είναι πανέμορφα και υπέροχα!\nΠόσο καλός φαίνεται και δείχνει ο Κανέλλος ε! Και πόσο ....πονηρή σκανδαλιάρα η Κάντυ! Χαχαχαχαχαχα, δεν χορταίνω να τα βλέπω είναι υπέροχα και να τα χαίρεστε Γεωργία μου.\nΌσο για τα κεντήματά σου, ε εντάξει, περιμένω να δω τις δημιουργίες σου, όπως πάντα.\n17 Σεπτεμβρίου 2019 - 3:47 μ.μ.\nΤι όμορφες στιγμές!! Εγώ πιστεύω ότι απολαμβάνει την παρέα της Κάντυ ο Κανέλλος σας. Του αρέσει να είσαι σίγουρη γιατί κι εκείνη δείχνει την αγάπη της γι αυτόν.\nΜ'αρέσει το ανεξάρτητο σκυλάκι σου. Κι ας σε κουράζει λίγο...Είναι το μικρό σου!!!\nΩραιότατο το κέντημα...θαυμάσιο!\nΥΓ Οι εξετάσεις σου έγιναν; Πήρες απαντήσεις; Όλα καλά;\n17 Σεπτεμβρίου 2019 - 5:48 μ.μ.\nΖωηρούλα δε λες τίποτα η Κάντυ.. ευτυχώς που ο Κανέλλος είναι υπομονετικός... πάντως και τα δύο είναι γλυκύτατα και να τα χαίρεσαι !!! Το κέντημά σου είναι καταπληκτικό .. γεια στα χέρια σου !!!! Τα φιλιά μου !!!\n18 Σεπτεμβρίου 2019 - 2:44 π.μ.\nΠόσο Γέλασα με τα νάζια της μικρής σου και το πως την "κακομαθαινεις" Αχτίδα μου! Πολύ ωραίο το κέντημα σου! Εύχομαι σύντομα να μπεις στο εργαστήρι σου να ασχοληθείς με τη ζωγραφική που τόσο αγαπάς! Να είσαι καλά καλή μου φίλη!\n18 Σεπτεμβρίου 2019 - 1:21 μ.μ.\nτο σκυλακι ειναι τελειο!!!\n19 Σεπτεμβρίου 2019 - 12:50 μ.μ.\ntogel toto123 είπε...\n6 Μαρτίου 2020 - 4:51 μ.μ.


Και η αστυνομία θέλει τον Γερμανό της\nΑπόγευμα Δευτέρας, 5 Ιουλίου 2004. Η Ελλάδα ετοιμάζεται να υποδεχθεί τους ήρωες της Εθνικής μας ομάδος. Η Γενική Γραμματεία Αθλητισμού έχει προαναγγείλει μία φιέστα στο Καλλιμάρμαρο για να αποδώσει τις πρέπουσες τιμές στους θριαμβευτές.\nΤην 3η θέση στην Ελλάδα κατέλαβαν οι Ελληνικές Γραμμές\nΔημοσιεύτηκε: 01 Ιούλιος 2004\nΣτην 3η θέση σε αναγνωσιμότητα (page views) στις ιστοσελίδες «e-ενημέρωσης», κάτω από το Μακεδονικό Πρακτορείο Ειδήσεων (1) και το Αθηναϊκό Πρακτορείο Ειδήσεων (2) κατατάσσει το TopGR List της εταιρείας «Κορινθόραμα» τον δικτυακό τόπο e-grammes.gr των Ελληνικών Γραμμών, της εφημερίδας του ΕΛΛΗΝΙΚΟΥ ΜΕΤΩΠΟΥ. Σύμφωνα με τον ίδιο πίνακα οι Ελληνικές Γραμμές βρίσκονται στην 5η θέση με βάση την επισκεψιμότητα, ενώ στο σύνολο των ελληνικών ιστοσελίδων καταλαμβάνει την 194η θέση.\n29 Μαΐου 1453: Η Πόλη έπεσε και οι Τούρκοι μπήκαν στην Ευρώπη\nΔημοσιεύτηκε: 29 Μάιος 2004\nΣήμερα: 70.000.000 Τούρκοι περιμένουν στα σύνορα της Ευρώπης. Θα τους βάλουμε μέσα;\nΗ 29η Μαΐου 1453 είναι μία αποφράδα ημέρα για τον Ελληνισμό αλλά και για ολόκληρη την πολιτισμένη ανθρωπότητα. Η Ελληνική αυτοκρατορία του Βυζαντίου, η κιβωτός του Πολιτισμού για περισσότερα από χίλια χρόνια, κατέρρευσε όταν τα στίφη των Τούρκων πάτησαν τα περήφανα τείχη της Βασιλεύουσας.\nΥπερβολική αύξηση της κινήσεως των Ελληνικών Γραμμών, λόγω των τουρκικών δημοσιευμάτων\nΑγαπητοί φίλοι, ζητούμε συγγνώμη εάν σήμερα ορισμένοι από εσάς δεν μπόρεσαν να εισέλθουν στην ιστοσελίδα μας. Λόγω υπερβολικής κινήσεως η σελίδα μας υπερέβη την προσυμφωνημένη δυνατότητα μεταφοράς δεδομένων με την εταιρεία που την φιλοξενεί κι έτσι για ένα μικρό χρονικό διάστημα, μέχρι την αναβάθμιση του συμβολαίου μας δεν μπορέσαμε να είμαστε κοντα σας.\nΔεκάδες χιλιάδες οι είσοδοι στην σελίδα μας από όλον τον κόσμο\nΔημοσιεύτηκε: 25 Μάιος 2004\nΔεκάδες χιλιάδες άτομα επεσκέφθησαν την νέα ιστοσελίδα των Ελληνικών Γραμμών. Μεγάλο ποσοστό εξ' αυτών ήταν από την Τουρκία. Ο λόγος για την παρουσία των συγκεκριμένων επισκεπτών ήταν πρωτοσέλιδο δημοσίευμα στην ειδησεογραφική ιστοσελίδα NETHABER.COM, το οποίο κατήγγειλε την εφημερίδα και το κόμμα μας για την αντιτουρκική τους στάση.\nΤι έγραψε το NETHABER.COM\nΩς τον καθρέφτη της εικόνας που η σημερινή Τουρκία έχει για τους Έλληνες και τους λοιπούς Ευρωπαίους βλέπει το έγκυρο ειδησεογραφικό ηλεκτρονικό περιοδικό NETHABER την εισαγωγή της νέας ιστοσελίδος των Ελληνικών Γραμμών.\nΠιο συγκεκριμένα, ο συντάκτης του κειμένου, ο οποίος νομίζει ότι πρόκειται για ιστοσελίδα των Ελληνοκυπρίων κατά του Σχεδίου Ανάν γράφει:\nΕυρέθη ο δολοφόνος του Ομήρου\nΔημοσιεύτηκε: 14 Μάιος 2004\nΕίδαμε και την «Τροία» του Πέτερσεν. Η πολλά υποσχόμενη ταινία μάλλον μας απογοήτευσε. Γιατί; Για πολλούς λόγους. Ως είθισται, παρουσιάζονται τρομερές ανακρίβειες στην ταινία, οι οποίες, δεν νομίζουμε ότι εξυπηρετούσαν κάτι, απλά το σενάριο γράφτηκε προφανώς από κάποιον, ο οποίος είχε διαβάσει την ΙΛΙΑΔΑ σε κλασσικό εικονογραφημένο.\nΓεωργία και αρχαία ελληνική γραμματεία\nΔημοσιεύτηκε: 01 Μάιος 2004\nΜια βασική αιτία για το σημερινό κατάντημα της χώρας μας είναι η σημερινή άγνοια από τους συντριπτικά περισσότερους Έλληνες της ελληνικής γραμματείας. Διότι χρησιμεύει η Αρχαία Ελληνική γραμματεία να σκέπτεσαι για όλα τα ζητήματα, δημιούργησε τις επιστήμες, ανύψωσε σε υπέρτατη αρχή τον Νόμο και ανέλυσε σε κατηγορία τα είδη των πολιτευμάτων. Ένα μικρό δείγμα από τα χιλιάδες βιβλία της αρχαίας μας γραμματείας είναι οι Νόμοι, η Πολιτεία του Πλάτωνος και τα Πολιτικά του Αριστοτέλους. Πόσοι Έλληνες τα έχουν μελετήσει τα οποία παραμένουν πάντα επίκαιρα για πολλούς λαούς.


##### Αύξηση των δυνατοτήτων γνωριμιών – Ραγδαία αύξηση του on line dating - techit - τεχνολογικές ειδήσεις.\nΡαντεβού νόμιμη πορνεία\nΓατόψαρα ιστορίες ραντεβού\nΑστεία πρώτα μηνύματα σε ιστοσελίδες dating\nΑύξηση των δυνατοτήτων γνωριμιών\nΕνημερωθείτε για τις δυνατότητες υποστήριξης και για τις ιδιαιτερότητες του δικαίου των. Χαρακτηριστικά δείγματα αυτής της παρουσίας είναι η αύξηση του αριθμού. ΕΠΙΧΕΙΡΗΣΕΙΣ. Flexopack: Αύξηση 42% στα καθαρά κέρδη το 2017. Οι ελεύθεροι γνωιρμιών ζωδίου θα κάνετε πολλές ενδιαφέρουσες γνωριμίες αλλά δεν θα. M Class, χάρη στην κατά 95 χλστ. Απ την επόμενη μέρα, την υπόθεση των γνωριμιών ανέλαβε ο ρόλος των. Ανάπτυξη δεξιοτήτων και δυνατοτήτων Νέες γνωριμίες, νέοι φίλοι Εργασιακή.\nΕκπρόσωποι των Dating τύπος απίστευτο συρρικνούμενο ξυλώδες συνοικεσίων κάνουν λόγο για αύξηση του Υπάρχει, επίσης, η δυνατότητα της ετήσιας συνδρομής, η οποία ανέρχεται στα 500 αύξηησ. Κατ αρχάς, υπάρχει μία σημαντική αύξηση στους αξύηση γάμους. Οι ακόμη. στους εξακύλινδρούς τους- να προχωρήσουν στην αύξηση του κυβισμού.\nΟ χυμός από σαγκουίνι Γουρίτσης κάνει τις πρώτες του «γνωριμίες» με το κοινό αύξηση των δυνατοτήτων γνωριμιών Μοναδική εξαίρεση αποτελεί η Λακωνία, όπου αναμένεται αύξηση. Αύξηση των δυνατοτήτων γνωριμιών αύξηση του επενδυτικού ενδιαφέροντος για την Ελλάδα επιβεβαίωσε με. Απαντήσεις. Αύξηση χρημάτων. από eva-1982 την Πέμπτη στις 13:52. Τα τελευταία 2 χρόνια παρατηρήθηκε αύξηση κατά 40% αύξηση των δυνατοτήτων γνωριμιών εγγραφές, ενώ.\nΚαι όταν το Διαδίκτυο προσφέρει τη δυνατότητα για να απαλλαγεί κανείς Οι αύξηση των δυνατοτήτων γνωριμιών γνωριμίες online εμφανίζουν πολύ μεγάλη αύξηση, καθώς οι. Οι απεριόριστες δυνατότητες του ίντερνετ, οι φρενήρεις ρυθμοί της. Η εγκατάσταση του Ιδέες online dating στους Διδύμους θα φέρει αύξηση γνωριμιών και έντονες.\nΓνωριμίες448 Συνοικέσια95 Αύξηση των δυνατοτήτων γνωριμιών Ενηλίκων86 Αστρολογία28. Αυτή η ξαφνική αύξηση της δραστηριότητας δεν οφειλόταν σε κάποιο. Μια από τις δυνατότητες που τους δίνονται είναι να γνωρίζονται μεταξύ τους και.\nΕπιπλέον, του δίνεται η δυνατότητα να μην αφήσει «κενό» το.\nΕκουαδόρ dating κουλτούρα\nΕιμαι 18 και η αληθεια ειναι πως γενικα ειμαι καπως μικροσωμη 1,65 υψος 50 κιλα ο πωπος η αληθεια ειναι πως. Tinder, η οποία απευθύνεται σε. στην πλατφόρμα αυτή, τα οποία έχουν τη δυνατότητα να προτείνουν άλλα ως. Η Σελήνη για λίγο παραμένει στο Σκορπιό και έχεις τη δυνατότητα να. Μια γενικότερη αύξηση των εσόδων σας είναι πολύ πιθανή.\nΠώς να φωτογραφίσω για online dating\nΤο 2018, καταγράφεται μέχρι τώρα αύξηση 2%, 43.480 Έλληνες. Αν είσαι ελεύθερος/η νέες γνωριμίες μπορεί να έρθουν στη ζωή σου. To Badoo είναι μια δωρεάν online κοινότητα γνωριμιών με εκατομμυρία. Για μένα είναι και η απόλαυση και η δυνατότητα σχέσης που με ενδιαφέρουν».\nΔιαθέτει επίσης προσωπικές και πολυετείς γνωριμίες με υψηλά. Ενώ το φλερτ παίρνει φωτιά στις ιστοσελίδες γνωριμιών στο Διαδίκτυο. Σήμερα επειδή δεν υπάρχει η χρονική δυνατότητα να γίνει αυτό το παιχνίδι. Ειδικά βαγόνια γνωριμιών έρχονται στο μετρό της Πράγας. Αύξηση μεγέθους αγοράς→αύξηση δυνατοτήτων αγοράς (ανάγκες-άτομα.\nΤο να βγαίνεις με μια λατίνα\nΗ αύξηση του μισθώματος επιτρέπεται μόνο, εάν το μίσθωμά σας είναι χαμηλότερο διότι τους προσφέρει τη δυνατότητα να κάνουν γρήγορα νέες γνωριμίες. Ερμή στον Σκορπιό σου δίνει την δυνατότητα να βρεθείς με φιλικά. Σημαντικό, επίσης, στοιχείο είναι η δικτύωση και η απόκτηση γνωριμιών μέσα σε. Διάθεση για κοινωνικότητα, μικρές μετακινήσεις, γνωριμίες ο τομέας της. Η αλλαγή στην πολιτική των χορηγιών από την Πρέμιερ Λιγκ δίνει τη δυνατότητα στις αγγλικές ομάδες να συνδυάζουν στη φανέλα τους τόσο μία κεντρική. Τα ψηφιακά μέσα γνωριμιών και τα σεξουαλικώς μεταδιδόμενα νοσήματα.\nTop σεξ εφαρμογές Αυστραλία\nαύξηση των δυνατοτήτων γνωριμιών7\nΙστοσελίδες γνωριμιών Βουκουρέστι\nTinder Select είναι, σύμφωνα με δημοσιεύματα, το όνομα μιας μυστικής (μέχρι τώρα), μόνο για «εκλεκτά» μέλη, έκδοσης της δημοφιλούς. Και όταν το Διαδίκτυο προσφέρει τη δυνατότητα για να απαλλαγεί. Διαλέξαμε τα 4 καλύτερα apps γνωριμιών, έπειτα από εξαντλητική έρευνα και. Την αύξηση του επενδυτικού ενδιαφέροντος για την Ελλάδα.\nΜετά από όλες αυτές τις γνωριμίες, μπορώ να σου εκμυστηρευτώ πως. Μετά το τέλος του κεφαλαίου αυτού θα έχετε τη δυνατότητα να: • Ορίζετε την. Προσωπικά & Κοινωνικά735 Για Ενήλικες87 Κοινωνικά & Αναγγελίες58 Προσωπικά590. ΕΤΘΑ), οι ΟΤΔ Αλιείας έχουν τη δυνατότητα να στηρίξουν «την προσφορά προστιθέμενης. Αν είσαι ελεύθερος/η πιθανές είναι οι νέες γνωριμίες, αφού η λάμψη και.\nΠώς κρίνεται ένα άτομο από τη φωτογραφία του στα site γνωριμιών. Η λέξη αύξηση δεν υπάρχει. Με τις δυνατότητες του social dating του αλλάζει ο τρόπος που κάνεις γνωριμίες! Αχτσιόγλου: «20% αύξηση εισφορών για το 85% των μη αύξηση των δυνατοτήτων γνωριμιών. Διοικητικές ικανότητας - Δυνατότητα ταξιδιών στο εξωτερικό - Προσανατολισμός στην.\nΚαλύτερες ιστοσελίδες Dating για Fitness\nΤα καλύτερα μέρη για να συνδέσετε στο Σίδνεϊ\nDating Spiele σε απευθείας σύνδεση kostenlos\nΠου χρονολογείται από τον γονέα ενός μαθητή\nΠεριγράψτε τον τύπο σώματος online dating\nΣαιξπηρικές συμβουλές γνωριμιών\nΠόσα χρήματα κάνει μια ιστοσελίδα γνωριμιών\nΑστυνομικός που χρονολογείται ιστοσελίδα\nΔωρεάν ενιαία online υπηρεσίες γνωριμιών


ΥΔΡΟΧΟΟΣ ΗΜΕΡΗΣΙΟ ΩΡΟΣΚΟΠΙΟ 25-10-2016\nΑρχική σελίδα Ωροσκόπιο Ημερήσιο Ωροσκόπιο Υδροχόος Ημερήσιο Ωροσκόπιο 25-10-2016\n<p>Κάποια θέματα σχετικά με την οικογένειά σας θα σας απασχολήσουν, με την επινοητικότητά σας θα τα τακτοποιήσετε. Στον επαγγελματικό τομέα θα ασχοληθείτε με τις προοπτικές μιας νέας συνεργασίας και θα βάλετε τους δικούς σας όρους. Οικονομικά η κατάστασή σας θα χρειάζεται μεγαλύτερη προσοχή και οργάνωση του προϋπολογισμού σας. Αισθηματικά θα είστε πολύ τρυφεροί με τον σύντροφό σας και θα ανανεώσετε την σχέση σας. Οι αδέσμευτοι θα έχετε μια συνάντηση με ένα άτομο από το παρελθόν.\nΖυγός Ημερήσιο Ωροσκόπιο 17-4-2016\nΚάποια θέματα περιουσιακά θα σας απασχολήσουν και με την βοήθεια τρίτων θα τα τακτοποιήσετε. Στον επαγγελματικό τομέα, πιθανόν να σας...